title: Pandiveren ylänkö

text: Ylängön suurimmat keskustaajamat ovat Tamsalu (2 100 asukasta), Rakvere (16 500 asukasta) ja Tapa (5 700 asukasta). Se sijaitsee sekä Länsi-Virumaan maakunnassa ja Järvamaan maakunnassa. Kokonaan sen alueella sijaitsevat kunnat Ambla, Tamsalu ja Rakvere, lähes kokonaan Väike-Maarja, Vinni, Kadrina, Tapa, Järva-Jaani ja Rakke, mutta siihen kuuluvat vain osittain reunakunnat Haljala, Kuusalu, Albu, Roosna-Alliku, Koeru, ja Laekvere. Alueella asuu yhteensä yli 70 000 asukasta.


title: Mielipuolen onnenpyörä

text: Mielipuolen onnenpyörä on hardcore punk -yhtye Valse Tristen EP-levy, joka julkaistiin vuonna 1994 levymerkillä Trash Can Records. Albumista otettiin 700:n kappaleen 7” vinyylipainos valkoisella vinyylillä.


title: HMAS Gascoyne (K354)

text: HMS Gascoyne (viirinumero K354) oli Australian kuninkaallisen laivaston vuonna 1943 palvelukseenotettu River-luokan fregatti, joka palveli toisen maailmansodan lopulla.


title: HMAS Gascoyne (K354)

text: Alus tilattiin 16. elokuuta 1941 Morts Dock and Engineering Companyltä Sydneystä ja sen köli laskettiin 3. heinäkuuta 1942. Alus laskettiin vesille 20. helmikuuta 1943 kumminaan Uuden Etelä-Walesin kuvernöörin Wakehurstin puoliso ja se otettiin palvelukseen saman vuoden lopulla 18. marraskuuta ensimmäisenä päällikkönään komentajakapteeni Jack Donovan.


title: HMAS Gascoyne (K354)

text: Sydneyssä järjestettyjen koeajojen ja miehistön koulutuksen päätyttyä tammikuun lopulla 1944 alus lähti 5. helmikuuta Milnenlahdelle Uuteen-Guineaan, missä se suojasi saattueita. Alus suojasi sukellusveneiltä 26.-29. helmikuuta Yhdysvaltain laivaston kuljetusalus "USS President Grantia", joka oli ajanut karille Sucking Reefillä. Maaliskuusta toukokuuhun alus oli Uudessa-Guineassa pääasiassa saattuetehtävissä Manuksen pohjoispuolisilla vesillä. Alus palasi 31. toukokuuta Sydneyyn, missä se siirrettiin telakalle huollettavaksi.


title: HMAS Gascoyne (K354)

text: Alus palasi 7. elokuuta Uuteen-Guineaan, missä se jatkoi saattueiden suojaamista tukikohtanaan Manus. Lokakuun alussa alus vapautti "HMAS Warregon", joka oli liitetty Yhdysvaltain 7. laivaston alaiseen merentutkimusyksikköön. Myöhemmin lokakuussa alus siirtyi Leytenlahdelle Filippiineille Yhdysvaltain etujoukon mukana koottaessa Filippiineille hyökkäävää osastoa.


title: HMAS Gascoyne (K354)

text: Alus oli tutkimusaluksena Filippiineillä 18. lokakuuta alkaen eli kaksi päivää ennen Leytenlahden maihinnousua. Alus poistui 17. marraskuuta alueelta Manukseen. Lokakuun aikana aluksella havaittiin 39 ilmahyökkäystä ja sen miehistö rekisteröi kolmenkymmenen japanilasikoneen alasampumisen. Alle 100 metrin päähän aluksesta putosi neljä pommia, mutta alus ei kärsinyt vaurioita ja ainoana tappiona oli yhden miehen haavoittuminen. Marraskuussa alus oli jälleen japanilaiskoneiden maalina, mutta se ei kärsinyt vaurioita.


title: HMAS Gascoyne (K354)

text: Alus lähti 16. joulukuuta Manuksesta Leytelle ja se saapui San Pedron lahteen 21. joulukuuta jatkaen tutkimustehtäviä. Jouluaattona alus oli annkurissa Guiunissa, kun aluksen vieressä olleeseen alankomaalaiseen "Sommelsdijckiin" osui lentokoneen laukaisema torpedo. Rahtialus syttyi osuman seurauksena tuleen. "Gascoyne" johti kuljetusaluksella olleiden 1 300 sotilaan evakuoinnin ja se avusti "USS Buttonwoodia" sammutustöissä.


title: HMAS Gascoyne (K354)

text: Alus lähti 2. tammikuuta 1945 Leyteltä San Pedron lahdella kootun laivasto-osaston mukaan Filippiinien maihinnousun tueksi. Osaston tehtävänä oli noustamaihin Lingayenissa ja siten vallata Keski-Luzon ja Manila. Matkalla alus kohtasi ensimmäisessä pintataistelussaan "USS Bennionin" ja "HMAS Warregon" kanssa kahta keisarillisen Japanin laivaston hävittäjää vastaan. Taistelussa osastot olivat kaukana toisistaan.


title: HMAS Gascoyne (K354)

text: Kuuluessaan Yhdysvaltain miinanraivaus ja vedentutkimusyksikköön alus oli Lingayenin alueella aina 10. tammikuuta 1945 saakka, jolloin se lähti Leytelle. Alus saapui lopulta 23. tammikuuta Manukselle. Alus siirrettiin 1. helmikuuta Filippiinienmeren alueen komentajan kontra-amiraali Kaufmanin alaisuuteen saattajana. Alus suojasi saattueita Filippiinien vasta vallatuille alueille. Huhtikuun puolivälissä alus palasi Sydneyyn ja edelleen Melbourneen huollettavaksi.


title: HMAS Gascoyne (K354)

text: Kesäkuussa 1945 alus palasi Uuteen-Guineaan, missä se jatkoi saattuepalvelusta. Heinäkuussa alus osallistui Australian maajoukkojen mukana Balikpapanin valtaukseen, jolloin se tuki maissa olevia joukkoja tykkitulella. Elokuussa alus suojasi Borneoon matkanneita saattueita ja syyskuussa se osallistui Borneolla olleiden japanilaisjoukkojen antautumisseremoniaan kuljettaen keisarillisen Japanin 2. armeijan komentajaa.


title: HMAS Gascoyne (K354)

text: Vuoden lopun alus kuljetti joukkoja ja materiaalia, mikä kuljetti alusta Molukeille, Halmaheraan, Borneolla ja Timoriin. Alus palasi 5. tammikuuta 1946 Sydneyyn matkattuaan sodan aikana 81 584 merimailia.


title: HMAS Gascoyne (K354)

text: Alus siirrettiin 12. huhtikuuta Sydneyssä reserviin. Alus oli 1. heinäkuuta - 15. elokuuta 1947 palveluksessa, mikä mahdollisti siirron Sydneystä Melbourneen huollettavaksi. Huollon valmistuttua alus palasi palvelukseen 12. tammikuuta 1948 aloittaen paluumatkan Sydneyyn. Alus ei tehnyt uusia purjehduksia, vaan se poistettiin palveluksesta 26. marraskuuta.


title: HMAS Gascoyne (K354)

text: Maattuaan seuranneet kymmenen ja puoli vuotta reservissä alus palautettiin merentutkimusaluksena palvelukseen Sydneyssä 8. kesäkuuta 1959 päällikkönään komentajakapteeni John M. Nicholas. Aluksella tehtiin muutos- ja varustelutöitä uutta tehtävää varten kuten laboratorioiden valmistus ja varustus.


title: HMAS Gascoyne (K354)

text: Alus poistettiin palveluksesta 1. helmikuuta 1966 matkattuaan yli 218 930 merimailia tutkimusaluksena eli yhteensä aluksen lokiin oli kertynyt 301 781 merimailia. Alus myytiin romutettavaksi 15. helmikuuta 1972 Fujita Salvage Company Limitedille Osakaan. Japanilainen hinaaja "Sumimaru" lähti 6. heinäkuuta Japaniin hinaten "Gascoynea" ja "HMAS Quickmatchia".


title: Humen giljotiini (EP)

text: Humen giljotiini on hardcore punk -yhtye Valse Tristen EP-levy, joka julkaistiin heinäkuussa 2001 levymerkillä Autotehtaat-Levyt.


title: Hapoel Ironi Kiryat Shmona FC

text: Hapoel Ironi Kiryat Shmona Football Club () on jalkapalloseura Kirjat Shmonan kaupungista, Pohjois-Israelista. Seura pelaa Israelin korkeimmalla sarjatasolla Ligat ha’Alissa. Ironi Kiryat Shmona on voittanut maansa mestaruuden kertaalleen, mikä tapahtui kaudella 2011–2012.


title: Hapoel Ironi Kiryat Shmona FC

text: Ironi Kiryat Shmona perustettiin vuonna 2000, kun liikemies Izzy Sheratzky yhdisti Hapoel Kiryat Shmona FC:n ja Maccabi Kiryat Shmona FC:n. Israelin pääsarjaan seura pääsi kaudeksi 2007–08. Saman kauden päätteeksi joukkue lunasti paikan seuraavan kauden UEFA Cupiin. Kaudella 2011–12 Ironi Kiryat Shmona voitti maansa mestaruuden, joka takasi paikan seuraavan kauden Mestarien liigan toiselle karsintakierrokselle. Se eteni lopulta Mestarien liigassa play-off-kierrokselle, jolloin FK BATE voitti israelilaisseuran.


title: Godzilla II: King of the Monsters

text: Godzilla II: King of the Monsters () on vuonna 2019 ensi-iltansa saava yhdysvaltalainen hirviöelokuva, jonka ohjaa Michael Dougherty. Se on jatko-osa vuoden 2014 elokuvalle "Godzilla" sekä MonsterVerse-elokuvauniversumin kolmas osa ja samalla kolmas Hollywoodissa kokonaan tuotettu Godzilla-elokuva. Elokuvan pääosissa ovat Kyle Chandler, Vera Farmiga, Millie Bobby Brown, Bradley Whitford, Sally Hawkins, Charles Dance, Thomas Middleditch, O’Shea Jackson Jr., Ken Watanabe ja Zhang Ziyi. Elokuvan suunniteltu ensi-ilta on 31. toukokuuta 2019.


title: Godzilla II: King of the Monsters

text:
Kryptozoologiaan erikoistunut järjestö Monarch kohtaa Godzillan lisäksi muitakin jättiläismäisiä hirviöitä, kuten Mothran, Rodanin ja Ghidorahin. Näiden myytteinä aiemmin pidettyjen superlajien välinen taistelu omasta ylivertaisuudestaan uhkaa vaarantaa koko ihmiskunnan.
Gareth Edwards, vuoden 2014 "Godzilla"-elokuvan ohjaaja, sanoi haluavansa "Godzillan" jäävän yksittäiseksi elokuvaksi ja vastusti ajatusta siihen, että elokuva jättäisi ollenkaan tilaa jatko-osille. Hän sanoi palaavansa mielellään ohjaajaksi jatko-osaan, mutta hänen suurin huolensa oli, että hän oli lisännyt nykyiselle elokuvalle tyydyttävän lopun, "Haluan tarinan, joka loppuu ja päättyy, ja [josta] sinä lähdet hyvillä mielin. Se on ainoa asia, josta välitimme tehdessämme tätä; vain tämä elokuva. Jos tämä elokuva on hyvä, lisää saa tulla, mutta kiinnitettään vain huomiota tähän eikä anneta muiden asioiden viedä meitä sivuraiteille."


title: Godzilla II: King of the Monsters

text: Vuoden 2014 "Godzillan" 196 miljoonan dollarin avaustuotto sai Legendaryn lyömään lukkoon päätöksen jatko-osan toteuttamisesta, tarkoituksenaan toteuttaa trilogia, jonka muutkin elokuvat Edwars tulisi ohjaamaan. Vuoden 2014 San Diego Comic-Con Internationalissa, Legendary vahvisti ostaneensa Tōhōlta myös Mothraa, Rodanin ja King Ghidorahin elokuvaoikeudet.


title: Godzilla II: King of the Monsters

text: Syksyllä 2014 Legendary julkisti jatko-osan saavan ensi-iltansa 8. kesäkuuta 2018, ja että Max Borenstein palaisi käsikirjoittajaksi. Borenstein kommentoi jatko-osaa sanomalla "Reaktiot ensimmäiseen elokuvaan olivat todella jännittäviä, mutta nyt se maailma on luotu, ja voime tehdä isompia ja vielä isompia asioita." Mainostaessaan elokuvaa "", Borenstein mainitsi että yksi asia, jonka halusi tehdä "Godzillan" jatko-osaan , oli tehdä Godzillasta empaattisempi, viitaten ensimmäisen elokuvan loppuun, "Kun [Godzilla] syöksi sinistä tulta toisen hirviön kitaan – olentoon, jota kohtaan emme tunteneet minkäänlaista empatiaa – tunsimme empatia Godzilla kohtaan. Se oli elokuvassa asia, josta olimme eniten ylpeitä, ja luulen, että Gareh teki loistavaa työtä tehdessään sen. Luulen, että se asettaa Godzilla-elokuvasarjan kohtaan, josta toinen Godzilla-elokuva voisi alkaa tehdä Godzillasta samaistuttavamman ja empaattisemman hahmon. Mutta siihen tarvitaan perusta, koska et heti investoi tunteellisesti johonkin, joka näyttää valtavalta lohikäärmeeltä tai liskolta." Huhtikuussa 2015 Taylor-Johnson sanoi olevansa epävarma siitä palaisiko rooliinsa ja että se olisi lopulta Edwardsin päätös.


title: Godzilla II: King of the Monsters

text: Lokakuussa 2015 Legendary julkisti suunnitelmansa tuoda Godzilla ja King Kong elokuvaan nimeltä "Godzilla vs. Kong", joka saisi ensi-iltansa vuonna 2020. Legendaryn suunnitelmana oli luoda "Monarchiin keskittyvä" jaettu universumi, joka "tuo yhteen Godzillan ja ... King Kongin muiden superlajien ekosysteemiin, sekä klassisten että uusien." Vaikka Legendary säilyy yhä Universal Picturesin luona, se toteuttaa elokuvasarjan yhdessä Warner Brosin kanssa.


title: Godzilla II: King of the Monsters

text: Toukokuussa 2016 Warner Bros. julkisti siirtävänsä "Godzillan" jatko-osan kesäkuusta 2018 uudelle päivämäärälle: 22. maaliskuuta 2019. Saman kuukauden aikana Warner Bros. paljasti Edwardsin jättäneen projektin työskennelläkseen pienemmissä projekteissa. Edwards tunsi myös, että Legendaryn "tarvitsi edetä asioiden kanssa" ilman, että odottivat hänen saavan "Rogue Onen" valmiiksi.


title: Godzilla II: King of the Monsters

text: Lokakuussa 2016 paljastettiin, että Michael Dougherty ja Zach Shields käsikirjoittaisivat jatko-osan. Päivää myöhemmin raportoitiin, että Dougherty oli myös neuvotteluissa elokuvan ohjaajaksi. Saman kuukauden aikana Legendary tuotannon sijoittuvan emoyhtiö Wandan Qingdao Movie Metropolisin laitokseen Qingdaoon, Kiinaan, niin kuin "Pacific Rim – Kapinan".


title: Godzilla II: King of the Monsters

text: Tammikuussa 2017 Legendary vahvisti elokuvan virallisen nimen olevan "Godzilla: King of the Monsters" (kansainvälisesti nimeltään "Godzilla II: King of the Monsters") Dougherty vahvistettiin myös virallisesti elokuvan ohjaajaksi.


title: Godzilla II: King of the Monsters

text: Tammikuun 2017 alussa Millie Bobby Brown valittiin ensimmäisenä näyttelijänä elokuvaan. Helmikuussa Kyle Chandler ja Vera Farmiga valittiin näyttelemään Brownin hahmon vanhempia. Maaliskuussa 2017 O’Shea Jackson Jr.:n raportoitiin olevan neuvotteluissa roolista elokuvaan. Huhtikuussa 2017 Aisha Hindsin vahvistettiin näyttelevän elokuvassa.


title: Godzilla II: King of the Monsters

text: Toukokuussa 2017 Anthony Ramos, Randy Havens, Thomas Middleditch, ja Charles Dance liittyivät näyttelijäkaarttiin ja Sally Hawkinsin vahvistettiin palaavaan näyttelemään tohtori Vivienne Grahamia. Samaan aikaan myös Ken Watanabe mainittiin näyttelijäkaartiin kuuluvien näytelijöiden joukossa, mutta vasta myöhemmin järjestetyssä lehdistötilaisuudessa vahvistettiin hänen paluunsa tohtori Ishiro Serizawan rooliin. Kesäkuussa 2017 näyttelijäkaartiin liittyivät Bradley Whitford ja Zhang Ziyi, jälkimmäisen tullessa näyttelemään MonsterVersen elokuvien kannalta tärkeää roolia.


title: Godzilla II: King of the Monsters

text: Kuvaukset alkoivat Atlantassa 19. kesäkuuta 2017. Dougherty vahvisti myös elokuvan käyttävän fyysisiä lavasteita ja että Tom Woodruff Jr. on suunnitellut hirviöt. Näyttelijähakulomakkeet vahvistivat Rodanin, Mothran ja King Ghidorahin esiintyvän elokuvassa. Lawrence Sher vahvistettiin elokuvan kuvaajaksi. Osa elokuvasta kuvattiin Mexico Cityn historiallisessa keskuksessa 19–22. elokuuta 2017. Kuvaukset päättyivät 27. syyskuuta 2017.


title: Godzilla II: King of the Monsters

text: "Godzilla II: King of the Monsters" saa ensi-iltansa 31. toukokuuta 2019 Tōhōn vastatessa elokuvan julkaisusta Japanissa. Elokuvan edelliset ensi-iltapäivämäärät olivat 8. kesäkuuta 2018 ja 22. maaliskuuta 2019.


title: Mun elämä

text: Mun elämä on Maija Vilkkumaan kappale, joka on julkaistu vuonna 2013 toinena singlenä hänen kolmannelta studioalbumiltaan "Ei".


title: Mun elämä

text: Kappale ylsi Suomen virallisen singlelistan viidennelle sijalle, ja pysyi listalla yhteensä seitsemän viikkoa. Lisäksi se saavutti Rumban 50 hittiä -listan ensimmäisen sijan.


title: Mun elämä

text: Lisäksi


title: Transaero (täsmennyssivu)

text: Transaero voi tarkoittaa seuraavia venäläisiä lentoyhtiöitä:


title: Beitar Jerusalem FC

text: Beitar Trump Jerusalem Football Club () on jalkapalloseura Jerusalemin kaupungista. Seura pelaa Israelin pääsarjassa Ligat ha’Alissa. Seura on perustettu vuonna 1936. Maan mestaruuden Beitar on voittanut kuudesti. Ensimmäinen kerta tapahtui kaudella 1986–87 ja viimeisin kaudella 2007–08. Alun perin Beitar Jerusalemina tunnettu seura nimettiin vuonna 2018 uudelleen Yhdysvaltain presidentti Donald Trumpin kunniaksi.


title: Kallen kiipeilypuu

text: Kallen kiipeilypuu () on ruotsalainen lasten animaatiosarja vuodelta 1975. Se esitettiin Suomessa ensimmäisen kerran vuonna 1976 TV2:n alkuillan ohjelmistossa ja myöhempinä vuosina uusintoina Pikku Kakkosessa. Sarjan ”funkahtava” tunnusmusiikki on Blood, Sweat & Tears -yhtyeessäkin soittaneen Jojje Wadeniuksen säveltämä. Suomeksi sen esitti Mikko Alatalo. Alkuperäinen kertoja oli Toivo Pawlo, ja suomeksi tarinat kertoi Lasse Pöysti.


title: Kallen kiipeilypuu

text: Sarjassa on kaksitoista noin kahdeksan minuutin pituista jaksoa, joissa Kalle lepäilee pihapuun latvassa ja unelmoi ja pohtii asioita. Puun juurella istuu Kallen lihava vaari lukemassa sanomalehteä. Lehdessä olevista uutisista Kalle saa ideoita pohdinnoilleen, jotka koskevat esimerkiksi lentämistä, syntymäpäivien viettoa ja koulun alkua. Kalle unelmoi myös Emma-nimisestä tytöstä, jota ei ole oikeasti olemassa.


title: Hinkka

text: Hinkka voi tarkoittaa:


title: Veljeni vartija (elokuva)

text: Veljeni vartija on vuonna 2018 ensi-iltansa saanut suomalainen elämäkerrallinen draamaelokuva, jonka on ohjannut JP Siili. Se kertoo rap-artisti Cheekin ja hänen veljensä elämästä lapsuusvuosista nykyaikaan. Elokuvan pääosan esittää Antti Holma, joka näyttelee elokuvassa kaksoisroolin (Cheek ja veli Jere aikuisina). Elokuvan tuotannosta vastasivat Annika Sucksdorff ja Dome Karukoski / Helsinki-filmi Oy, ja sen budjetti oli noin 1,8 miljoonaa euroa. Käsikirjoitukseen osallistui JP Siilin ohella Aleksi Bardy.


title: Harold R. Stark

text: Harold Rainsford Stark (12. marraskuuta 1880 Wilkes Barre, Pennsylvania – 20. elokuuta 1972 Washington DC) oli yhdysvaltalainen amiraali, joka toimi Yhdysvaltain laivasto-operaatioiden komentajana elokuusta 1939 maaliskuuhun 1942.


title: Harold R. Stark

text: Stark valmistui Yhdysvaltain laivastoakatemiasta vuonna 1903. Ensimmäiseen maailmansodan aikana hän oli vuonna 1917 jonkin aikaa torpedovenelippueen komentajana Välimerellä ja sen jälkeen amiraali William Simsin esikunnassa Lontoossa. 1930-luvun alussa Stark toimi laivastoministerien Charles F. Adamsin ja Claude A. Swansonin sotilasadjutanttina. Vuonna 1934 Stark nimitettiin laivaston varustelutoimiston johtajaksi ja hänet ylennettiin samalla kontra-amiraaliksi. Vuosina 1937–1939 hän oli risteilijätaisteluosaston komentajana Tyynellämerellä, mistä hän siirtyi 1. elokuuta 1939 laivasto-operaatioiden komentajaksi eläkkeelle jääneen William D. Leahyn tilalle. Toisen maailmansodan puhjettua Euroopassa Stark pyrki parantamaan laivaston valmiutta sotaan. Hän oli yksi kongressin heinäkuussa 1940 hyväksymän Naval Expansion Act -lain näkyviä puolestapuhujia; laki määräsi rakentamaan kokonaisen laivaston verran uusia sotalaivoja. Stark valmisteli myös yhteistyötä Britannian laivaston kanssa Yhdysvaltain sotaan liittymisen varalta. Hän piti Saksaa suurempana uhkana kuin Japania. Marraskuussa 1940 laatimassaan niin kutsutussa ”Plan Dog” (suunnitelma D) -muistiossa hän suositteli kahden rintaman sodan syttyessä voimien keskittämistä Saksan lyömiseen ja offensiivista toimintaa vain Atlantilla.


title: Harold R. Stark

text: Strategiansa mukaisesti Stark pyrki välttämään vihollisuuksien puhkeamista Tyynellämerellä ja vastusti presidentti Franklin D. Rooseveltin päätöstä asettaa Japanin öljytoimitukset kauppasaartoon. Hän piti myös Yhdysvaltain Tyynenmeren-laivaston keskittämistä Havaijin Pearl Harboriin huonona ideana, mutta arveli lopulta Japanin tekevän ensi-iskun todennäköisemmin jossain muualla. Japanin hyökkäys Pearl Harboriin tuli siten hänelle yhtä suurena yllätyksenä kuin muillekin. Myöhemmissä virallisissa tutkinnoissa Starkia ei pidetty varsinaisesti syyllisenä Pearl Harborin katastrofiin, mutta häntä moitittiin siitä, ettei hän ollut tarpeeksi selvästi varoittanut Tyynenmeren laivaston komentajaa, amiraali Husband E. Kimmeliä. Maaliskuussa 1942 Stark syrjäytettiin laivaston johdosta ja korvattiin amiraali Ernest J. Kingillä. Stark oli huhtikuusta 1942 aina maailmansodan loppuun saakka Yhdysvaltain Euroopan alueen laivaston komentajana asemapaikkanaan Englanti. Tehtävä oli lähinnä hallinnollinen. Lokakuusta 1943 alkaen Stark oli samalla myös Yhdysvaltain 12. laivaston komentaja ja johti joukkojen kouluttamista Normandian maihinnousua varten. Hän hoiti myös Yhdysvaltain yhteyksiä Charles de Gaullen johtamaan Vapaan Ranskan hallitukseen. Kenraali Dwight D. Eisenhower ei kuitenkaan ottanut Starkia päämajaansa.


title: Harold R. Stark

text: Stark jäi eläkkeelle vuonna 1946. Kuoltuaan vuonna 1972 hänet haudattiin Arlingtonin sotilashautausmaalle Washingtoniin.


title: Aorttastenoosi

text: Aorttastenoosi eli aorttaläpän ahtauma estää veren normaalia virtausta sydämestä lähes kaikkialle elimistöön. Ahtauma syntyy, kun aorttaläppä ajan myötä paksuuntuu ja jäykistyy eikä enää avaudu yhtä hyvin kuin aikaisemmin. Ahtauma pahenee yleensä ajan myötä. Oireet alkavat pikkuhiljaa. Tyypillinen ensimmäinen merkki aorttaläpän ahtaumasta on epätavallisen voimakas hengästyminen rasituksen aikana. Aorttaläpän ahtauman oireita voivat olla myös esimerkiksi sydämen vajaatoiminta, pyörtyily tai rintakipu.


title: Aorttastenoosi

text: Aorttaläpän ahtauman eli aorttastenoosin taustalla on rakenteellinen läppävika, yleisimmin läpän kalkkeutuminen tai reumakuume. Tavallisin syy ahtauman synnylle on kuitenkin se, että terve, sileä ja elastinen aorttaläppä jäykistyy vuosikymmenten aikana. Jäykän ja kalkkisen läpän aiheuttaman ahtauman riskitekijät ovat samoja kuin muillakin sydän- ja verisuonisairauksilla: ikääntyminen, tupakointi, korkea verenpaine, korkea kolesteroli, diabetes ja miessukupuoli sekä sukuvika altistavat aorttastenoosille. Muutamalla prosentilla väestöstä on syntyessään kaksiliuskainen läppä normaalin kolmiliuskaisen sijaan. Kaksiliuskainen läppä ahtautuu kolmiliuskaista nopeammin, usein jo keski-iän jälkeen.


title: Aorttastenoosi

text:
Lääkäri voi yleensä tunnistaa aorttaläpän ahtauman sen aiheuttaman sivuäänen perusteella. Ahtauman vaikeusaste määritellään sydämen ultraäänitutkimuksessa. Lievän ja keskivaikean aorttaläpän ahtauman kehittymistä seurataan niin ikään ultraäänitutkimuksin ja oirekyselyin.
Vaikean oireisen aorttaläpän ahtauman hoitoon ei riitä lääkitys. Ainoa tehokas hoitovaihtoehto on aorttaläpän korjaus, jossa läppä vaihdetaan kirurgisesti joko avosydänleikkauksella leikkaamalla vanha läppä pois ja kiinnittämällä uusi tilalle tai TAVI-toimenpiteellä, jossa uusi läppä viedään vanhan läpän paikalle katetrin avulla ja aorttaa laajentamalla.
Aorttaläpän ahtauma eli aorttastenoosi on tavallisin hoitotoimenpiteitä edellyttävä läppävika länsimaissa. Se koskettaa jopa seitsemää prosenttia yli 65-vuotiaista (1). Hoitamattomana oireita aiheuttava aorttaläpän ahtauma johtaa kuolemaan viiden vuoden sisällä noin puolessa tapauksista ja kymmenen vuoden sisällä noin 90 prosentissa tapauksista (2).


title: Aorttastenoosi

text:
Aorttastenoosin oireet riippuvat ahtauman vaikeusasteesta. Oireita ilmenee yleensä vaikeaksi kehittynyttä aorttaläpän ahtaumaa sairastavilla.
Tavallisimpia aorttaläpän ahtauman oireita ovat pyörtyily, iskeeminen rintakipu ja hengenahdistus rasituksessa. Muita loppuvaiheen oireita voivat olla ovat esimerkiksi hengenahdistus levossa, hengitysvaikeudet yöllä, jalkojen turvotus ja kasvojen kalvakkuus.


title: Aorttastenoosi

text:
Aorttaläpän ahtauman aiheuttama rintakipu johtuu siitä, että jatkuvan verenpaine-eron vuoksi sydämen vasen kammio joutuu työskentelemään tavallista enemmän ja kasvaa liikaa mutta sydämeen tuleva veri ei riitä täyttämään kasvaneiden kammiolihasten hapentarvetta. Tällainen iskeeminen rintakipu ilmaantuu tavallisesti ensin rasituksessa, kun sydänlihas ei saa riittävästi happea.
Aorttaläpän ahtaumasta johtuva pyörtyminen liittyy yleensä rasitukseen.


title: Aorttastenoosi

text: Kun aorttaläppä ahtautuu, se ei pääse avautumaan normaalisti. Ahtauma johtuu läppäpurjeiden kalkkiutumisesta. Läppäpurjeet ovat kudosliuskoja, jotka avautuvat ja sulkeutuvat sydämen pumppausrytmin ja veren ulosvirtauksen mukaan vaikuttaen sydämestä läpän kautta aivoihin ja muuhun elimistöön kulkevan veren määrään. Ahtauman vuoksi aorttaläpän kautta pääsee virtaamaan tavallista vähemmän keuhkoista tulevaa hapekasta verta. Tämä voi aiheuttaa esimerkiksi hengenahdistusta tai äärimmäistä väsymystä.


title: Aorttastenoosi

text:
Lääkärille ensimmäinen vihje läppäviasta on usein stetoskoopilla kuultu sivuääni sydämestä. Tarkemmissa tutkimuksissa selvitellään sivuäänen syytä. Sydäntä voidaan tutkia esimerkiksi ultraäänellä, varjoainekuvauksella, röntgenkuvauksella ja EKG-käyrän perusteella.
•Sydämen kaikukuvauksessa sydämen kammiot ja läpät kuvannetaan ultraäänen avulla. Tutkimuksessa kiinnitetään huomoita erityisesti aorttaläpän läpi kulkevan veren virtausnopeuteen. Kiihtynyt virtaus viittaa ahtaumaan. Kaikukuvaus on tärkein tutkimus aorttaläpän ahtauman selvittelyssä. Se on myös kohtuullisen helposti saatavilla.
•Sydämen ja siihen liittyvien suurten verisuonien varjoainekuvauksessa potilaan verisuoniin ruiskutetaan ohuiden katetrien avulla varjoainetta, jonka kulkua seurataan röntgenkuvista.
•Rintakehän röntgenkuvauksessa sydän, keuhkot ja verisuonet kuvataan niin ikään varjoainetta hyödyntäen. Edellä mainitun niin sanotun angiografian lisäksi voidaan tehdä rintakehän tai aortan alueen tietokonekerroskuvaus (CT-kuvaus). Tietokonekerroskuvauksella saadaan myös tietoa edellä mainituista rakenteista, mutta läpän virtausominaisuuksista se ei kerro. .
•EKG:ssa eli elektrokardiografiassa sydämen toimintaa seurataan sydänsähkökäyrästä.


title: Aorttastenoosi

text: Lievä aorttaläpän ahtauma ei edellytä hoitoa, mutta sen kehittymistä kannattaa seurata. Vaikean aorttaläpän ahtauman ainoa tehokas hoitovaihtoehto on aorttaläpän korjaus. Mikäli ahtauma pahenee ajan kuluessa, hoitava lääkäri asiantuntijakollegoineen suosittelee erilaisia vaihtoehtoja ahtautuneen aorttaläpän vaihtamiseen.


title: Aorttastenoosi

text: Tavallisesti vaikea aorttaläpän ahtauma hoidetaan kirurgisesti. Ahtautunut aorttaläppä vaihdetaan uuteen avosydänleikkauksessa. Menetelmä on ollut käytössä yli 55 vuotta, ja vuosittain sillä hoidetaan yli 250 000 potilasta maailmanlaajuisesti. Sydänkirurgi poistaa potilaalta ahtautuneen aorttaläpän ja korvaa sen joko mekaanisella tai biologisella läppäproteesilla.


title: Aorttastenoosi

text: Aorttaläppä voidaan nykyään vaihtaa joiltakin potilailta myös mini-invasiivisella eli mahdollisimman vähän kajoavalla leikkaustekniikalla pienempien viiltojen kautta.


title: Aorttastenoosi

text: Katetrin avulla voidaan tehdä aorttaläppäproteesin asennus eli TAVI (transcatheter aortic valve implantation). Proteesin asennusta voidaan harkita, jos potilas sairastaa vaikeaa aorttaläpän ahtaumaa ja on perinteiseen avosydänleikkaukseen joko kohtalaisen tai korkean riskin potilas. Menetelmän ansiosta uusi aorttaläppä voidaan asentaa avaamatta potilaan rintakehää. Myöskään sydän-keuhkokonetta ei tarvita toisin kuin avosydänleikkauksessa.


title: Aorttastenoosi

text:
TAVI-menetelmässä stentillinen aorttaläppäproteesi viedään katetrin avulla aortan tyveen joko reisivaltimon kautta tai nykyään harvemmin rintaan tehdystä pienestä viillosta. Stentti laajennetaan pienen nesteellä täyttyvän pallon avulla, jolloin ahtautunut aorttaläppä jää puristuksiin stentin ympärille ja läppäproteesi pysyy tukevasti paikoillaan. Samalla stentin sisällä aukeneva biologinen läppä alkaa välittömästi toimimaan.
Katetrin avulla tehtävän aorttaläppäproteesin asennus on potilaalle vähemmän kivulias kuin avosydänleikkaus. Toimenpide- ja sairaalassaoloajat ovat lyhyemmät, ja toipuminen on nopeampaa.


title: Aorttastenoosi

text: Kumpikin leikkausmenetelmä on tutkitusti tehokas aorttaläpän ahtauman hoitomuoto. Ne lieventävät oireita, edistävät normaalin toimintakyvyn palautumista ja ennen kaikkea pidentävät onnistussaan potilaan elinaikaa. Ilman hoitoa oireista vaikeaa aorttaläpän ahtaumaa sairastavan potilaan elinaika on usein vain yhdestä kahteen vuotta. Kuten millä tahansa kajoavilla toimenpiteillä, myös näillä leikkausmenetelmillä on riskejä. Siksi vaihtoehtoja kannattaa punnita huolellisesti hoitavan lääkärin kanssa.


title: Aorttastenoosi

text: 1 Otto CM. Heart 2000;84:211–218.


title: Aorttastenoosi

text: 2 Ross J Jr, Braunwald E. Circulation 1968;38(1 Suppl):61-67.


title: Star Trek (kolikkopeli)

text: Star Trek: Strategic Operations Simulator on Segan ja Gremlin Industriesin yhdistymisen jälkeen vuonna julkaistu kolikkopeli, joka perustuu alkuperäiseen Star Trek -televisiosarjaan. Peli käyttää vektorigrafiikkaa ja syntetisoitua puhetta.


title: Star Trek (kolikkopeli)

text: Pelistä on julkaistu useita käännöksiä eri alustoille.


title: Star Trek (kolikkopeli)

text: Peli on lajityypiltään toimintapeli, jossa pelaajan on puolustettava tukikohtia Klingonien hyökkäyksiltä. Pelaajalla on käytössään:


title: Star Trek (kolikkopeli)

text: Pelaajalla on useita näkymiä pelitilanteeseen, joka oli aikanaan harvinaista. Näyttö on jaettu kolmeen osaan, jossa yksi näyttää resurssit (suojien, torpedoiden ja poimuajon määrä), toinen on skannerinäkymä ja kolmas on ensimmäisen persoonan näkökulmasta vektorigrafiikkaa esittävä näkymä eteenpäin aluksesta.


title: Matti Torvinen

text: Matti Juhani Torvinen (s. 30. tammikuuta 1957 Rovaniemi) on suomalainen varatuomari, poliitikko ja sinisten kansanedustaja sekä puoluesihteeri. Hän nousi eduskuntaan varasijalta kansanedustaja Hanna Mäntylän erottua kesäkuussa 2017.


title: Matti Torvinen

text: Torvinen on toiminut Rovaniemen kaupunginvaltuutettuna vuodesta 2013. Hänet valittiin valtuustoon kuntavaaleissa 2012 ja uudelleen kuntavaaleissa 2017. Ennen kansanedustajuuttaan Torvinen toimi perussuomalaisten Lapin piirin puheenjohtajana.


title: Matti Torvinen

text: Eduskuntavaaleissa 2015 Torvinen sijoittui Lapin vaalipiirissä perussuomalaisten ensimmäiselle varasijalle Hanna Mäntylän tullessa valituksi. Kun Mäntylä jätti eronpyynnönsä kansanedustajan toimesta kesäkuussa 2017, Torvinen nousi hänen tilalleen. Torvinen erosi kesäkuussa 2017 perussuomalaisista ja liittyi Uusi vaihtoehto -eduskuntaryhmään. Joulukuussa 2017 Torvinen valittiin sinisten puoluesihteeriksi


title: Matti Torvinen

text: Torvinen toimi ennen perustamaansa lakiasiaintoimistoon siirtymistä Yleisradion toimittajana.


title: Thomas C. Kinkaid

text: Thomas Cassin Kinkaid (3. huhtikuuta 1888 Hanover, New Hampshire – 17. marraskuuta 1972 Washington) oli yhdysvaltalainen amiraali, joka toimi komentajana toisen maailmansodan Tyynenmeren sodassa.


title: Thomas C. Kinkaid

text: Kinkaid valmistui Yhdysvaltain laivastoakatemiasta vuonna 1908. Hän palveli ensimmäisen maailmansodan aikana taistelulaivan upseerina ja yhdysupseerina Britannian amiraliteetissa. Myöhemmin hän oli muun muassa teknisenä asiantuntijana Geneven aseidenriisuntakonferenssissa 1931–1932, ristelijä "USS Indianapolisin" kapteenina 1937–1938 sekä laivastoattaseana Yhdysvaltain suurlähetystöissä Roomassa ja Belgradissa vuosina 1938–1941. Yhdysvaltain liittyessä toiseen maailmansotaan Kinkaid oli hävittäjälaivueen komentajana. Vuoden 1942 alussa hänet ylennettiin kontra-amiraaliksi ja nimitettiin risteilijädivisioonan komentajaksi. Hän sai suorittaa iskuja Gilbertsaarille ja osallistui voitokkaisiin Korallimeren ja Midwayn taisteluihin, joissa hänen risteilijänsä suojelivat lentotukialuksia. Sen jälkeen Kinkaid sai komentoonsa lentotukialus "USS Enterprisen" ympärille kootun taisteluosaston, joka osallistui Salomonsaarten taisteluihin. Lokakuussa 1942 käydyssä Santa Cruz -saarten taistelussa Kinkaid komensi kahta yhdistettyä taisteluosastoa. Hän menetti lentotukialus "USS Hornetin" ja myös "Enterprise" vaurioitui, mutta japanilaisten tappiot olivat vielä suuremmat.


title: Thomas C. Kinkaid

text: Tammikuussa 1943 Kinkaid nimitettiin Pohjois-Tyynenmeren ryhmän komentajaksi. Hän suunnitteli ja toteutti Aleuttien takaisinvaltauksen, joka huipentui Attun taisteluun toukokuussa 1943. Kinkaid sai kesäkuussa 1943 ylennyksen vara-amiraaliksi. Marraskuussa 1943 hän siirtyi takaisin eteläiselle Tyynellemerelle Yhdysvaltain 7. laivaston komentajaksi, missä asemassa hän oli koko lopun sodan ajan. Kinkaidin laivasto tuki Filippiinien valtausta ja sodan loppuvaiheessa Borneon valtausta. Se pelasti tilanteen Leytenlahden taistelussa lokakuussa 1944, kun amiraali William F. Halseyn 3. laivasto jätti San Bernardinon salmen suojattomaksi. Kinkaid ylennettiin amiraaliksi huhtikuussa 1945. Sodan päätyttyä hänen laivastonsa tuki vielä operaatioita Kiinan ja Korean rannikoilla. Vuosina 1946–1950 Kinkaid oli Yhdysvaltain itäisen rannikkopuolustuksen komentajana. Eläkevuosinaan hän oli aktiivinen kansallisista turvallisuusharjoituksista ja sotamuistomerkeistä vastanneissa komissioissa.


title: Thomas C. Kinkaid

text: Thomas Kinkaidin mukaan nimettiin vuonna 1976 käyttöön otettu hävittäjä "USS Kinkaid".


title: Thomas C. Kinkaid

text: Kinkaid oli amiraali Husband E. Kimmelin lanko.


title: Cosmogramma

text: Cosmogramma on yhdysvaltalaisen Flying Lotuksen kolmas studioalbumi, joka julkaistiin 3. toukokuuta 2010. Albumin nimi tuli siitä, kun hän kuunteli ashram-opetusta ja kuuli sanat "cosmic drama" väärin.


title: Cosmogramma

text: Flying Lotuksen äiti kuoli diabetekseen ja hän päätti tehdä tämän albumin hänen muistokseen.


title: Anthony Boyle

text: Anthony Boyle (s. 8. kesäkuuta 1994) on pohjoisirlantilainen näyttelijä. Hänet tunnetaan Scorpius Malfoyn roolista näytelmässä "Harry Potter ja kirottu lapsi" (2016). Scorpius Malfoy on Draco Malfoyn poika. Anthony Boyle voitti kyseisestä roolista Olivier-palkinnon (Paras miesnäyttelijä sivuroolissa). Boyle on osallistunut myös elokuvien, televisiosarjojen ja radiosarjojen tekoon. Hän on näytellyt esimerkiksi "Game of Thrones" -sarjassa (Kausi 4, episodi 6) ja elokuvissa "The Journey" (2016) ja "The Lost City of Z". Boyle on myös käsikirjoittanut ja näytellyt lyhytelokuvassa "Pillow Talk" (2012), jossa hän myös osittain toimi ohjaajana.


title: Bis(trimetyylisilyyli)urea

text: Bis(trimetyylisilyyli)urea eli BSU (CHSiNO) on orgaanisiin piiyhdisteisiin kuuluva ureajohdannainen. Yhdistettä käytetään kemianteollisuudessa silyloivana reagenssina yhdisteiden suojaukseen.


title: Bis(trimetyylisilyyli)urea

text: Bis(trimetyylisilyyli)urea on huoneenlämpötilassa valkoista kiteistä ainetta. Yhdiste reagoi muun muassa alkoholien, amiinien, aldehydien, ketonien ja karboksyylihappojen kanssa. Tuotteena muodostuu näin trimetyylisilyyliryhmän sisältäviä johdannaisia. Veden kanssa bis(trimetyylisilyyli)urea reagoi hydrolysoituen.


title: Bis(trimetyylisilyyli)urea

text: Bis(trimetyylisilyyli)ureaa käytetään silyloivana reagenssina kemianteollisuudessa erityisesti suuren mittakaavan prosesseissa. Sillä on käyttöä muun muassa väriaineiden, voiteluaineiden, hartsien ja lääkkeiden valmistuksessa. Erityisesti sitä käytetään valmistettaessa synteettisiä polysakkarideja ja penisilliini- ja kefalosporiiniantibiootteja. Bis(trimetyylisilyyli)ureaa valmistetaan urean ja heksametyylidisilatsaanin välisellä reaktiolla. Katalyyttinä tässä reaktiossa voidaan käyttää ammoniumsuoloja tai sulfonamideja.


title: Jasse Hast

text:
Jasse Hast on suomalainen muusikko, joka tunnetaan parhaiten raahelaisen goottimetalli-yhtye
Charonin entisenä kitaristina.


title: Jägala jõgi

text: Jägala jõgi (myös "Kehra jõgi") on joki Viron pohjoisosissa Harjumaalla ja Järvamaalla ja se laskee Suomenlahden Jõesuu lahteen Jõelähtmessä. Joella on yläjuoksulla myös nimet Kiigumõisa jõgi tai Kigumõisa jõgi.


title: Jägala jõgi

text: Jägala jõgi virtaa suhteellisen tiheästi asutun alueen läpi Järvamaalla ja Harjumaalla. Se saa alkuunsa Ahulan kylässä Albun kunnassa Järvamaalla. Se virtaa aluksi yli 10 kilometriä lounaaseen, kääntyy sitten seitsemäksi kilometriksi länteen ja alkaa tämän jälkeen kulkea luoteeseen kohti Suomenlahtea. Lounaaseen virratessaan se käväisee lyhyesti Roosna-Allikun ja Paiden kuntien puolella, mutta palaa sitten takaisin Albun kuntaan. Voosen eteläpuolella se ylittää Anijan kunnan rajan. Se kulkee Anijassa pitkään ja virtaa sitten Kehran läpi. Partsaaren jälkeen se toimii hetken Kuusalun ja Anijan rajajokena, jonka jälkeen se jatkaa Jõelähtmen kunnan alueella Jägalan kylän läpi ja Jägala-Joa pikkukylän läpi ennen kuin se laskee Jõesuun kylässä Suomenlahteen Ihasalun lahdessa Jõesuun lahteen Jõelähtmessä.


title: Jägala jõgi

text: Joki on 99 kilometriä pitkä ja sen valuma-alue on 1 480 km² suuruinen. Joki alkaa peltoalueelta, mutta virtaa kolmanneksen verran metsä- ja suoalueilla. Alajuoksulla se virtaa taas tiheän asutuksen alueella. Joella on suurin kaltevuus alajuoksulla, missä sijaitsevat putoukset ja kosket. Jägala jõgi on valuma-alueensa pääuoma, joten sen kulku voidaan esittää aloittamalla sen alkulähteestä ja lopettamalla sen joensuuhun. Sen alkulähde sijaitsee Pandiveren ylängön länsilaidalla. Joki alkaa koneellisesti suoraksi kaivettuna ja kulkee Ahulan kylän peltoaukean keskellä. Ojan lähde on nimetön lähdelampi. Joen yläjuoksu sijaitsee Kõrvemaan suoalueella ja muutaman kilometrin jälkeen se ohittaa Kaalepin kylän ja poistuu Kaalepi soolle ja kiertää sekä Kilingi raban että Tartussaare raban muodostaman suuren suoalueen eteläkautta. Sen jälkeen se laskee pohjoiseen ohittaen Tellissaare raban, Seli raban ja Laeksaare raban niiden itäpuolelta. Tasangolla meanderoivan joen uomaa on oiottu suoremmaksi, mikä on jättänyt makkarajärvi tai -uomia joen sivuille.


title: Jägala jõgi

text: Ambla jõgi yhtyy Jägala jõgeen oikealta. Se on 31 kilometrin pituisena ja valuma-alueeltaan 158 km² suuruisena neljänneksi suurin sivujoki. Jägala joki jatkaa Amblan jälkeen metsäjokena, mutta vajaa 10 kilometrin päässä sen katkaisee pieni pato Vetlan kylässä . Noin 7 kilometriä alempana siihen yhtyy oikealta Jänijõgi, joka on 32 kilometriä pitkä ja valuma-alueeltaan 172 km² suuruinen. Jänijõen yhtymäkohdan alla on pato, joka nostaa Pikaveskin patoaltaan veden . Heti sen jälkeen jokeen yhtyy oikealta puolet pienempi ja Aegviidusta tuleva Mustjõgi. Kaksi kilometriä alempana Pikvan peltoalueen edustalla joki muodostaa monipolvisen sykerön. Sykerö on jäänne joen meanderoivasta luonteesta sekä oikasukaivannoista, jonne Kaunissaaren tekojärven padon nostamat vedet ovat tulvineet. Soodla jõgi, joka on 85 kilometriä pitkä ja jonka valuma-alueen laajuus on 222 km², yhtyy Jägala jõgeen oikealta viisi kilometriä Kehran alapuolella.


title: Jägala jõgi

text: Joen alitettua Tallinna–Narva maantien, yhtyy siihen vasemmalta Jõelähtme jõgi. Se on 49 kilometriä pitkä joki, jonka valuma-alue on 309 km² ja joka on siten Jägala jõen suurin sivujoki. Yhtymäkohdan yläpuolella 4,3 kilometriä joensuusta kulkee itä-länsi-suuntaisena Baltian klintti, jonka jyrkkä reuna erottuu Viron pohjoisrannikon luonnossa selvästi. Jägala jõgi putoaa klintin reunan yli muodostaen 7,8–8,1 metriä korkean ja yli 50 metriä pitkän Jägalan vesiputouksen (). Ennen laskemistaan Suomenlahteen, on jokeen rakennettu Linnamäen patojärvi, jota hyödyntää Linnamäen voimalaitos. Linnamäki-nimitys viittaa tunnettuun Jägalan linnamäkeen.


title: Jägala jõgi

text: Jägala jõgi on osa laajempaa Tallinnan vesihuoltojärjestelmää, jossa muun muassa Jägala jõen vesiä johdetaan Tallinnan asukkaiden ja teollisuuden käyttöön. Jo yläjuoksulla sijaitsee vuonna 1984 valmistunut Sae–Paunküla kanal, jota pitkin johdetaan vettä Paunkülan tekojärveen, joka sijaitsee yhdeksän kilometrin päässä Pirita jõen vesistössä. Myös Kaunissaaren tekojärvi kuuluu tähän vedenhuoltojärjestelmään. Jägala jõgeen yhtyvä Aavoja on padottu Aavojan tekojärveksi, josta on vuonna 1984 valmistuneet kanavat Kaunissaaren tekojärven ja Soodlan tekojärveen välillä. Soodla jõgi yhtyy oikealta Jägala jõgeen viisi kilometriä Kehran alapuolella.


title: Jägala jõgi

text: Joki on lohen, purotaimenen, taimenen ja harjuksen luontaisen lisääntymisalue.


title: Mario Kart Arcade GP 2

text: Mario Kart Arcade GP 2 on Namcon kehittämä kolikkopeli, joka on julkaistu vuonna . Peli kuuluu "Mario Kart" -pelisarjaan ja se on jatkoa "Mario Kart Arcade GP" -pelille.


title: Itä-Afrikan rupia

text: Itä-Afrikan rupia oli Britannian Itä-Afrikan siirtomaiden valuutta vuosina 1906–1920. Se jaettiin sataan centiin.


title: Itä-Afrikan rupia

text: Itä-Afrikan rupia tuli Intian rupian tilalle, joka oli ollut käytössä aiemmin. Valuutta oli merkillepantava siinä mielessä, että se sisälsi maailman ensimmäisen alumiinikolikon, vuoden 1907 yhden centin kolikon.


title: Antti Karihtala

text: Antti Karihtala (s. 1977) on suomalainen muusikko, joka tunnetaan parhaiten raahelaisen goottimetalli-yhtye Charonin rumpalina.


title: Cent

text: Cent on useissa eri maissa käytetty valuutta. Sen symboli on usein ¢. Etymologisesti sana "cent" tulee latinankielisestä sanasta ”centum”, joka tarkoittaa sataa. "Cent" myös viittaa kolikkoon, jonka arvo on yksi cent.


title: Cent

text: Yhdysvalloissa ja Kanadassa 1¢ kolikko on yleisesti tunnettu lempinimeltään "penny".


title: Robert L. Ghormley

text: Robert Lee Ghormley (15. lokakuuta 1883 Portland, Oregon – 21. kesäkuuta 1958 Bethesda, Maryland) oli yhdysvaltalainen vara-amiraali, joka toimi komentajana toisen maailmansodan Tyynenmeren sodassa.


title: Robert L. Ghormley

text: Ghormley valmistui Yhdysvaltain laivastoakatemiasta vuonna 1906. Hän osallistui vuonna 1912 Yhdysvaltain Nicaraguan-interventioon komentajan adjutanttina ja ensimmäiseen maailmansotaan taistelulaiva "USS Nevadan" upseerina. Vuosina 1923–1925 hän oli apulaislaivastoministerin adjutanttina ja vuosina 1935–1936 "USS Nevadan" kapteenina. Sen jälkeen Ghormley oli laivaston päämajassa ja laivastoministeriössä operaatioiden suunnittelijana ja yleni vuonna 1938 vara-amiraaliksi. Elokuussa 1940 hänet lähetettiin sotilastarkkailijaksi Lontooseen. Ghormley oli sivussa sotatoimista Tyynenmeren sodan ensimmäisen puolen vuoden ajan, mutta kesäkuussa 1942 hänet kutsuttiin eteläisen Tyynenmeren alueen komentajaksi. Ghormley osoittautui komentajana päättämättömäksi ja kärsi sotilaallisia vastoinkäymisiä, joten Tyynenmeren laivaston komentaja Chester W. Nimitz päätti jo saman vuoden lokakuussa korvata hänet amiraali William F. Halseylla. Ghormleyn katsottiin epäonnistuneen varsinkin Guadalcanalin maihinnousun johtamisessa elokuussa 1942. Ghormley pysytteli päämajassaan kaukana Uudessa-Seelannissa samalla kun paikan päällä maihinnousua johtaneet Frank J. Fletcher ja Richmond K. Turner vetivät oma-aloitteisesti laivansa pois ja maihinnousujoukot jäivät ilman huoltoa.


title: Robert L. Ghormley

text: Ghormley kutsuttiin takaisin Washingtoniin, kunnes hänet helmikuussa 1943 nimitettiin Havaijin rannikkopuolustuksen komentajaksi, missä tehtävässä hän oli lokakuuhun 1944 saakka. Sen jälkeen hän komensi joulukuuhun 1945 saakka Saksan vesillä olleita Yhdysvaltain laivaston aluksia. Hän jäi eläkkeelle laivastosta vuonna 1946.


title: Teemu Hautamäki

text: Teemu Hautamäki (s. 1977) on suomalainen muusikko, joka tunnetaan parhaiten raahelaisen goottimetalli-yhtye Charonin basistina, sekä alkupuperäisenä murinalaulajana.


title: Korean Air Cargon lento 8509

text: Korean Air Cargon lento 8509 oli eteläkorealaisen Korean Air Cargon rahtilento keskiviikkona 22. joulukuuta 1999 Lontoo-Stanstedin lentoasemalta, Yhdistyneestä kuningaskunnasta, Milano-Malpensan lentoasemalle Italiaan. 55 sekuntia lähdön jälkeen Boeing 747-2B5F törmäsi maahan kello 18:38 paikallista aikaa. Kaikki koneessa olleet neljä miehistön jäsentä kuolivat. Onnettomuuden syynä oli lentäjän virhe ja tekninen vika, kun kapteeni yritti kääntää vasemmalle, mutta viallinen ADI-laite näytti koneen olevan suorassa. Kapteeni käänsi ja käänsi "tarkoituksenaan onnistua kääntämään" mutta kone kääntyi vasemmalle kyljelleen ja putosi 40 asteen kulmassa maahan.


title: Äänekosken vesikriisi

text: Äänekosken vesikriisi oli loka–joulukuussa 2016 Keski-Suomessa, Äänekosken ja Uuraisten alueella vaikuttanut vesijohtoverkoston saastumisonnettomuus. Ongelma kosketti 100–200 asukasta Äänekosken Honkolan, Hietaman, Parantalan, Koiviston ja Äänekoiviston kylissä. Ongelma-alueeseen kuului myös osia Uuraisten Hirvaskankaasta. Osalla alueista veden keittokehotus oli voimassa useita viikkoja.


title: Äänekosken vesikriisi

text: Vesikriisin syynä oli yhdistelmä huonoa vesijohtoverkkosuunnittelua sekä huonoa tuuria. Kustannussyistä puhtaan veden linja ja viemärilinja kohtasivat fyysisesti samassa tilassa. Onnettomuus pääsi tapahtumaan, kun vesijohtoverkon paine laski Honkolassa Saarijärventien ja Nelostien risteyksessä tapahtuneen putkirikon vuoksi. Metsä Fibren biotuotetehtaan vuoksi tehtyjä risteyksen mittavia rakennustöitä suorittaessa kaivinkone puhkaisi runkovesilinjan, joka oli dokumentoitua lähempänä maanpintaa.


title: Äänekosken vesikriisi

text: Ylen mukaan onnettomuus tapahtui keskiviikkona 12. lokakuuta 2016 kello 12:40. Tuolloin Honkolan risteyksessä kaapelia kaivamassa ollut kaivinkone kaivoi vesiputken poikki. Putki oli väärässä syvyydessä huomattavasti dokumentoidusta poiketen, vain 60 senttiä maan pinnan alla.


title: Äänekosken vesikriisi

text: Kun vesijohtoverkon paine laski ja vesijohtoverkko oli alipaineinen noin 15 minuutin ajan, tekninen vesi ja käyttövesi pääsivät sekoittumaan määräysten vastaisesti samaan fyysiseen tilaan rakennettujen verkon ilmausventtiilien pettäessä. Tuloksena vesijohtoverkkoon pääsi ihmiselle haitallisia alkueläimiä ja bakteereja, jotka aiheuttivat vatsatautiepidemian erityisesti Hietaman alueella. Sairastuneita oli yhteensä yli 50 henkeä, joista 29 lapsia.


title: Äänekosken vesikriisi

text: Epidemian aiheutti amebojen sukuun kuuluva alkueläin Dientamoeba fragilis, joka on Suomessa harvinainen. Äänekosken vesikriisin yhteydessä nähtiin Suomen kaikkien aikojen ensimmäinen amebaepidemia. Sitkeän ameban vuoksi asukkaita piinannut vesikriisi kesti pitkään: klooraus lopettiin vasta joulukuussa.


title: Äänekosken vesikriisi

text: Ylen mukaan putkirikko korjattiin välittömästi saman päivän aikana, ja terveystarkastaja tarkasti työn. Sairastuneista alkoi tulla tietoa Parantala-Honkolan vesiosuuskunnalle lauantai-iltana kello 21:30. Näytteenotto aloitettiin välittömästi ja sunnuntaina 18. lokakuuta aloitettiin vesijohtoverkoston saastumisesta tiedotus alueen asukkaille. Joukkoviestintävälineiden lisäksi jouduttiin kriisin vakavuuden vuoksi käyttämään vapaaehtoista jalkapatikkaa.


title: Äänekosken vesikriisi

text: Ongelman syy saatiin selvitettyä tutkimuksien jälkeen viikko vesikriisin alun jälkeen. Kun ongelmaksi paljastunut kaivo ja vesien sekoittuminen löydettiin, lisäriskit paikannettiin. Jälkiselvitysten myötä löydettiin kahdeksan potentiaalista kaivoa, joissa vastaava onnettomuus voisi toistua. Kaivot on sittemmin korjattu määräysten mukaisiksi. Vastaavia rakenteita on alettu purkaa myös muualla Suomessa.


title: Äänekosken vesikriisi

text: Äänekosken vesikriisi on jälkeenpäin nostanut paljon kritiikkiä viestinnästä. Viestinnän epäonnistumista tutkinut raportti julkaistiin vuonna 2017. Sen mukaan vesikriisin ensiviestintä oli huonosta tilannekuvasta johtuen epäselvää.


title: Oldenburgin suurherttuakunta

text: Oldenburgin suurherttuakunta (saks: "Großherzogtum Oldenburg", tunnettu myös nimellä Holstein-Oldenburg) oli Saksan liittoon, Pohjois-Saksan liittoon ja Saksan keisarikuntaan kuulunut herttuakunta. Se luotiin Wienin kongressissa 1815 ja lakkautettiin vuonna 1918 tasavaltalaisen hallintomuodon astuttua voimaan.


title: Oldenburgin suurherttuakunta

text: Herttuakunta muodostui kolmesta toisestaan erillään olevasta maa-alueesta; Oldenburg, Eutin and Birkenfeld. Herttuakunnan pääkaupunki oli Oldenburg ja sitä hallitsi Holstein-Gottorpin suku.


title: Seawolf Studios

text: Seawolf Studios oli helsinkiläinen äänitysstudio, jonka tilat sijaitsivat Suomenlinnan kaupunginosassa. Studion perustivat vuonna 1997 Hannu Leidén, Petri Majuri ja Heikki Savolainen, joista Majuri toimii pääosakkaana. Studiorakennus on rakennettu vuonna 1850.


title: Seawolf Studios

text: Vuonna 2010 studiosta tehtiin jakso Yleisradion ”Homma purkissa – Legendaarisimmat studiot” -ohjelmaan. Studiolla ovat äänittäneet mm. Hanoi Rocks, The Rasmus, Amorphis ja Michael Monroe, sekä ulkomaisista esiintyjistä Franz Ferdinand ja Mark Lanegan. Studio lopetti toimintansa vuonna 2015.


title: Sound Advice

text: Sound Advice on rockyhtye Private Linen kappale ja toinen single yhtyeen vuoden 2006 studioalbumilta "Evel Knievel Factor".


title: Sound Advice

text: Kappale ylsi Suomen virallisen listan toiselle sijalle, ja pysyi listalla yhteensä seitsemän viikkoa.


title: Neiet niemien nenissä

text: Neiet niemien nenissä on suomalaisen Pekka Halosen vuonna 1895 tekemä öljyvärimaalaus. Se esittää Halosen vaimoa Maijaa, joka nojaa Jääsken kansallispukuun pukeutuneena mäntyä vasten ja katselee läheistä järveä.


title: Neiet niemien nenissä

text: Teoksen innoituksena toimi Halosen mukaan Jean Sibeliuksen säveltämä "Väinämöisen venematka". Teoksen nimi taas on viittaus Kalevalan 40. runoon ("Neiet niemien nenissä katselevat, kuuntelevat / "Mi lienee ilo merellä, mikä laulu lainehilla, / ilo entistä parempi, laulu muita laatuisampi?"").


title: Neiet niemien nenissä

text: "Neiet niemien nenissä" oli esillä Pariisin maailmannäyttelyssä vuonna 1900. Nykyisin maalaus on osa yksityistä kokoelmaa.


title: Enrico Zanarini

text: Enrico Zanarini (s. 9. syyskuuta 1952 Bologna) on italialainen manageri. Hän on toiminut lukuisten kilpa-autolijoiden kuten Eddie Irvinen, Giancarlo Fisichellan, Vitantonio Liuzzin, Toni Vilanderin, Antonio Fuocon ja Antonio Giovinazzin managerina.


title: Dead Decade

text: Dead Decade on rockyhtye Private Linen kolmas studioalbumi. Se julkaistiin 17. elokuuta 2011 levymerkillä King Foo Records. Albumi on tyyliltään monimuotoisempi ja eri tyylilajeilla leikittelevämpi kuin kaksi edeltävää albumia, ja se on tunnelmaltaan tummasävytteinen.


title: Dead Decade

text: Albumi debytoi Suomen virallisen listan sijalla 17.


title: Dead Decade

text: Albumi sai hyvän vastaanoton. Desibelin Marja Matikainen antoi albumille täydet viisi tähteä. Hän sanoi kaikkien kappaleiden nivoutuvan järkeväksi kokonaisuudeksi keskinäisistä eroavaisuuksistaan huolimatta, eikä kappalemateriaali tuntunut hajanaiselta, ja piti albumia yhtyeen siihenastisista kypsimpänä ja synkimpänä. Soundin Eero Kettusen mielestä yhtye on yrittänyt epäonnistuneesti karistaa hyväntuulista, kliseistä, ylituotettua ja tarttuvaa poljentaansa, joka oli mielestään yhtyeen ydinosaamisaluetta. Niin ikään viihdesivusto V2.fi:n J.A. Kaunisto piti albumia röyhkeänä, ja arveli ”vahvasti vientikelpoisen” yhtyeen pärjäävän parhaiten monikansallisen ja varakkaan levy-yhtiön suojassa.


title: Dead Decade

text: Kaikki kappaleet säveltänyt Private Line sekä sanoittanut Sammy Aaltonen Rory Winston.


title: Dead Decade (kappale)

text: Dead Decade on rockyhtye Private Linen kappale ja single yhtyeen vuoden 2011 saman nimiseltä kolmannelta albumilta.


title: Nåtön luonnonsuojelualue

text: Nåtön luonnonsuojelualue on Nåtön saaren pohjoisosassa sijaitseva luonnonsuojelualue. Se sijaitsee Nåtön läpi kulkevan päätien (tie 30, Järsöntie/Järsövägen) varrella Nåtön biologisen aseman kohdilla. Luonnonsuojelualueen laajin osa sijaitsee tien itäpuolella jatkuen aina merelle asti. Suojelualueeseen kuuluu myös kaksi Nåtön koillispuolella sijaitsevaa pientä saarta, Senskär ja Senskärsgrundet. Luonnonsuojelualueella kulkee luontopolku ja aluetta on ylläpidetty perinteisin menetelmin, muun muassa latvomalla alueen lehtipuita. Luonnonsuojelualueella kasvaa muun muassa miehenkämmekkää ("Orchis mascula") ja seljakämmekkää ("Dactylorhiza sambucina").


title: Nåtön luonnonsuojelualue

text: Nåtön saaren lounaisosassa sijaitsevat Harskatanin ja Västerbergenin alueet ovat myös luonnonsuojelualuetta. Nämä alueet sijaitsevat noin kilometrin verran etelämpänä Nåtön läpi kulkevan päätien molemmin puolin.


title: Al-Nurin moskeija

text: Al-Nurin moskeija oli moskeija Irakin toiseksi suurimmassa kaupungissa Mosulissa. Moskeija oli nimetty 1100-luvulla hallinneen Nur al-Din Mahmoud Zangin mukaan, ja se oli kuuluisa vinosta minareetistaan nimeltä "al-Hadba", joka oli yksi Mosulin tunnetuimmista maamerkeistä. Jihadistijärjestö Isis räjäytti moskeijan ja sen minareetin kesäkuussa 2017 Mosulin taistelun viime hetkillä. Moskeija rakennetaan uudelleen.


title: Al-Nurin moskeija

text: Al-Nurin moskeija on nimetty Mosulin ja Aleppon alueita hallinneen turkkilaisen hallitsijan Nur al-Din Mahmoud Zangin mukaan, joka määräsi moskeijan rakennuttamisen vuonna 1172. Nur al-Din tuli tunnetuksi jihadista kristittyjä ristiretkeläisiä vastaan. Nur al-Din valtasi muun muassa Damaskoksen ja loi pohjan Saladinin myöhemmälle menetykselle, joka johti Jerusalemin valtaukseen vuonna 1187.


title: Al-Nurin moskeija

text: Nur al-Dinin käskyjen mukaisesti rakennettiin rakennuskompleksi. johon kuuluvat moskeija, madrasa ja minareetti. Moskeija ja madrasa purettiin ja rakennettiin uudestaan vuonna 1942. Alkuperäisistä rakennuksista oli jäljellä vain sen 45 metriä korkea minareetti, joka oli vinossa. Minareetti oli vinossa jo ainakin Ibn Battutan ajoilta 1300-luvulta ja oli jo tuolloin saanut lempinimen "al-Hadba" eli kyttyräselkä. Vinouden syystä ei ole varmuutta, mutta joidenkin tutkijoiden mukaan se johtuu tuulesta, auringon paahteesta tai tiiliä paikallaan pitävän kipsin heikkoudesta.


title: Al-Nurin moskeija

text:
Jihadistijärjestö Isis valtasi Mosulin kesäkuussa 2014. YK:n mukaan al-Nurin moskeijan imaami Mohammed al-Mansouri teloitettiin hänen kieltäydyttyään liittymästä järjestön riveihin. Isis julisti perustaneensa kalifaatin saman kuun lopussa, ja heinäkuun alussa järjestön johtaja Abu Bakr al-Baghdadi piti al-Nurin moskeijassa perjantaisaarnan, joka oli hänen ensimmäinen julkinen esiintymisensä useaan vuoteen. Myöhemmin paikallisten asukkaiden mukaan järjestö oli yrittänyt räjäyttää moskeijan minareetin, mutta paikalliset olivat suojelleet sitä muodostamalla ihmisketjun. Kesäkuussa 2017 Irakin armeija ilmoitti järjestön tuhonneen moskeijan ja sen kuuluisan minareetin räjäyttämällä. Isis väitti puolestaan julkaisussaan "Amaq" moskeijan tuhoutuneen Yhdysvaltojen ilmaiskussa. Kuitenkin asiantuntijoiden mukaan videotallenteet osoittavat räjähdyksen tulleen moskeijan rakenteiden sisäpuolelta. Irakin asevoimat ilmoittivat joukkojensa päässeet 50 metrin päähän moskeijasta, kun Isis räjäytti sen hajalle. Armeijan joukot valtasivat moskeijan rauniot takaisin 29. kesäkuuta 2017.
Moskeija on päätetty rakentaa uudelleen kokonaan, mutta minareetin jäänteet säilytetään. Yhdistyneet Arabiemiirikunnat lahjoittaa rakentamiseen lähes 45 miljoonan euroa. Peruskivi muurattiin 16. joulukuuta 2018. Rakentaminen kestää viisi vuotta.


title: Luettelo Jokereissa, KHL:ssä pelanneista jääkiekkoilijoista

text: Tämä on luettelo Helsingin Jokereiden joukkueessa KHL:ssä pelanneista jääkiekkoilijoista. Tilastot on päivitetty kauden 2017–2018 jälkeen.


title: Super Cobra

text: Super Cobra () on Konamin vuonna julkaisema kolikkopeli.


title: Super Cobra

text: Pelissä ohjataan helikopteria kapeiden tunnelien, vuoriston ja korkeiden rakennusten ohi välttäen törmäämistä. Kopterissa on aseistus vihollistankkeja vastaan. Kopterissa on rajoitetusti polttoainetta määränpäähän pääsyyn.


title: Super Cobra

text: Peli on samankaltainen kuin samana vuonna julkaistu "Scramble", joka suositumpi pelihalleissa kun taas "Super Cobra" oli suositumpi kotilaitteilla.


title: Super Cobra

text: Entex on julkaissut pelistä version käsikonsolille.


title: Super Cobra

text: Peli on voittanut Arcade Awards -palkinnon parhaana toimintapelinä.


title: Space Panic

text: Space Panic on vuonna julkaistu kolikkopeli. Peliä pidetään ensimmäisenä tasohyppelypelinä. Pelissä ei ollut mahdollista hypätä vaan pelaajan on käytettävä tikapuita ja kaivettava kuoppia ansoiksi vastustajille on houkuteltava.


title: Space Panic

text: Pelin on kehittänyt ja julkaissut Universal Entertainment Corporation.


title: The Cookies

text: The Cookies oli yhdysvaltalainen R&B:tä, soulia ja poppia esittänyt tyttöyhtye, joka oli toiminnassa 1950- ja 60-luvuilla. Yhtyeen alkuperäisestä kokoonpanosta muodostui sittemmin The Raelettes, jonka jäsenet toimivat Ray Charlesin taustalaulajina.


title: The Cookies

text: Yhtyeen suurimpia hittejä olivat ”Chains” ja ”Dont’ Say Nothin’ Bad (About My Baby)”. Ensin mainitusta The Beatles teki myöhemmin cover-version.


title: Luxemburgin kansalliskirjasto

text: Luxemburgin kansalliskirjasto (, BnL; ) on Luxemburgissa toimiva Luxemburgin suurherttuakunnan kansalliskirjasto. Kirjaston historia ulottuu vuoteen 1798.


title: Luxemburgin kansalliskirjasto

text: Kansalliskirjasto koordinoi Luxemburgin kansallista kirjastoverkkoa "bibnet.lu":ta ja ylläpitää monarkian kirjastojen yhteistä kirjastojen tietojärjestelmää. BnL tekee yhteistyötä Luxemburgin yliopiston kanssa. Kansalliskirjaston ohjelmassa on digitalisoida maan painettu kirjallinen kulttuuriperintö; tämä hanke on aloitettu historiallisista sanomalehdistä. Luxemburgin kansalliskirjasto osallistuu Europeana-digitaalikirjastoon.


title: Lagosin siirtomaa

text: Lagosin siirtomaa () oli brittiläisen imperiumin siirtomaa, jonka keskuksena toimi nykyisen eteläisen Nigerian Lagosin satama. Lagos julistettiin siirtomaaksi 5. maaliskuuta 1862. Vuoteen 1872 mennessä Lagos oli kosmopoliittinen kaupankäynnin keskus yli 60 000 asukkaallaan.


title: Lagosin siirtomaa

text: Lagosin siirtomaa, josta tuli myös Britannian protektoraatti, yhdistettiin eteläiseen Nigeriaan helmikuussa 1906, ja Lagosista tuli Nigerian siirtomaan ja protektoraatin pääkaupunki tammikuussa 1914. Lagosista on noin 21 miljoonalla asukkaallaan tullut tämän jälkeen Länsi-Afrikan suurin kaupunki.


title: Lagosin siirtomaa

text: Nigerian rannikko oli ollut tuttu Britannialle jo kauan. Tämä johtui alun perin brittien sekaantumisesta orjakauppaan. Britannian kieltäessä orjuuden 1800-luvulla maan intressit siirtyivät palmuöljyyn, jota käytettiin saippuoissa ja koneiden voiteluöljynä. Britannian orjuuden kieltäminen oli tosin ollut yksipuolista, ja monet muut maat jatkoivat vielä sitä. Britannian laivastolle annettiin tehtäväksi etsiä ja takavarikoida laivat, jotka sekaantuivat orjakauppaan. Nigerian rantaviivan saaret ja suistot olivat vaikea vartioida.


title: Lagosin siirtomaa

text: Britannian laivasto käytti läheistä Fernando Pon saarta tukikohtana. Espanja tosin vaati saarta takaisin vuonna 1855, ja Britannian laivaston piti etsiä toinen tukikohta.


title: Lagosin siirtomaa

text: Ajateltiin, että Lagosista voisi tulla hyvä vaihtoehto tukikohdan sijaintipaikaksi, sillä Lagosilla oli hyvä satama ja britit olivat vastikään auttaneet Lagosin kuningasta pääsemään valtaistuimelle. Vuonna 1841 Oba Akitoye nousi Lagosin valtaistuimelle ja yritti lopettaa orjakaupan. Jotkut lagoslaiset vastustivat kieltoa ja yrittivät suistaa hänet vallasta ja nostaa valtaan hänen veljensä Oba Kosokon. Oba Akitoye puolestaan sai brittien tuen abolitionistisen näkökantansa vuoksi. Häntä autettiin Britannian laivaston laivoilla. Vuonna 1851 hänet nimitettiin Lagosin "Obaksi".


title: Lagosin siirtomaa

text: Britannian laivasto perusti tukikohdan Lagosiin vuonna 1861. Lagosista tuli strategisesti hyödyllinen ja siitä tuli suuri kaupankäynnin keskus, kun kauppiaat huomasivat, että Britannian laivasto suojelisi heitä merirosvoilta tai muilta häiriköiltä. Se näytti myös Britannian sitoutumisen alueeseen muille Euroopan valtioille, jotka halusivat kolonisoida alueen. Ranska yritti laajentaa vaikutustaan alueella ja 1880-luvulta alkaen Saksa yritti myös siirtyä alueelle. Britannian sotilaallinen ja kaupallinen läsnäolo alueella oli niin vahva, että se pystyi vaatimaan aluetta protektoraatikseen vuoden 1885 Berliinin konferenssissa.


title: Lagosin siirtomaa

text: Vuonna 1887 Lagosin siirtomaata laajennettiin sisämaahan ja vuonna 1906 se liitettiin Etelä-Nigerian protektoraattiin.


title: Bank of British West Africa

text: Bank of British West Africa oli Britannian merentakaisilla alueilla oleva pankki. Pankki oli siinä mielessä merkittävä, että se esitteli modernin pankkitoiminnan brittiläiseen imperiumiin kuuluvissa länsiafrikkalaisissa siirtomaissa. Vuonna 1957 pankki muutti nimensä, jolloin siitä tuli Bank of West Africa. Standard Bank osti Bank of West African vuonna 1965.


title: Luther Dixon

text: Luther Dixon (7. elokuuta 1931 Jacksonville, Florida, Yhdysvallat – 22. lokakuuta 2009 Jacksonville, Florida, Yhdysvallat) oli yhdysvaltalainen lauluntekijä, äänitetuottaja ja laulaja. Dixonin kappaleet saavuttivat suurinta suosiota 1950- ja 60-luvuilla, jolloin niitä levyttivät muun muassa Elvis Presley, The Beatles, The Jackson 5, B.B. King, Jerry Lee Lewis, Dusty Springfield ja Jimmy Reed. Tuottajana Dixon oli luomassa tyttöyhtye The Shirellesin tavaramerkkisoundia.


title: Atlantin orjakauppa

text: Atlantin orjakauppa tapahtui Atlantin valtamerellä 1400-luvulta 1800-luvulle saakka. Suurin osa heistä, jotka orjuutettiin ja kuljetettiin "uuteen maailmaan" olivat afrikkalaisia Keski-Afrikasta ja Länsi-Afrikasta. Muut afrikkalaiset myivät heidät eurooppalaisille orjakauppiaille.


title: Wes Farrell

text: Wes Farrell (21. joulukuuta 1939 New York City, New York, Yhdysvallat – 29. helmikuuta 1996 Coconut Grove, Florida, Yhdysvallat) oli yhdysvaltalainen muusikko, lauluntekijä ja äänitetuottaja. Hän oli aktiivisimmillaan 1960- ja 70-luvuilla.


title: Wes Farrell

text: Farrellin yksi ensimmäisistä menestyskappaleista oli yhdessä Luther Dixonin kanssa kirjoitettu ”Boys”, jonka The Shirelles -tyttöyhtye levytti vuonna 1960. Myös The Beatles levytti kappaleen vuonna 1963, jolloin se ilmestyi yhtyeen esikoisalbumilla "Please Please Me". Farrellin kirjoittamiin hitteihin lukeutuu myös Bert Russellin kanssa yhteistyössä tehty The Animals -levytys ”Baby Let Me Take You Home”.


title: Sierra Leonen dollari

text: Sierra Leonen dollari oli valuutta, joka oli käytössä Sierra Leonessa vuosina 1791–1805. Valuuttaa painoi Sierra Leone Company ja se jaettiin 100 centiin.


title: Muumio (elokuvasarja)

text: Muumio () on nimitys useille kauhu- ja seikkailuelokuville, jotka keskittyvät kuolleista herätettyyn muinaisegyptiläiseen pappiin tai kuninkaalliseen, joka langettaa samalla voimakkaan kirouksen, jonka sankarilliset arkeologit pyrkivät estämään. Pääsarjan elokuvien lisäksi on oteutettu useita spin-off-elokuvia, sarjakuvia, videopelejä ja jopa animaatiosarja.


title: Muumio (elokuvasarja)

text: Alkuperäiseen elokuvasarjaan kuului kuusi osaa. Boris Karloff näytteli ainoastaan ensimmäisessä elokuvassa ylipappi Imhotepia. Tom Tyler ja Lon Chaney, Jr. näyttelivät muumiota nimeltä Kharis neljässä seuraavassa elokuvassa. Elokuvat olivat osa Universalin laajempaa kauhuelokuvakokonaisuutta.


title: Muumio (elokuvasarja)

text: Vuonna 1954 Hammer Film Productions aloitti oman "Muumio"-elokuvasarjan. Christopher Lee näytteli Kharista elokuvassa "Muumin kosto", jonka juoni perustui Universalin elokuviin "The Mummy's Hand" ja "The Mummy's Tomb". "Blood from the Mummy's Tomb" perustuu kirjaan Bram Stokerin kirjaan "Seitsentähtinen jalokivi".


title: Muumio (elokuvasarja)

text: Vuonna 1999 Stephen Sommers käsikirjoitti uuden "Muumio"-elokuvan, joka perustui alkuperäiseen vuoden 1932 elokuvaan. Elokuva on tyylilajiltaan ennemminkin seikkailuelokuva, johon kuuluu toimintaa, erikoisefektejä, komediaa ja laajennettu egyptiläinen mytologia. Elokuvalle toteuettiin kaksi jatko-osaa, spin-off -sarja sekä animaatiosarja. Kaksi ensimmäistä saivati lähinnä sekalaisen vastaanoton ja kolmas negatiivisen.Spin-off -elokuvat keskittyvät Skorpionikuningas Mathayusiin, Imhotpin viholliseen elokuvasta "Muumion paluu". Dwayne Johnson uusi Mathayusin elokuvan ainoastaan ensimmäisessä elokuvassa ja kaikki elokuvan jatko-osat julkaistiin suoraan videolle.


title: Muumio (elokuvasarja)

text: Universal ilmoitti huhtikuussa 2012 toteuttavansa uuden Muumio-elokuvan, Jon Spiathsin sitoutuessa sen käsikirjoittajaksi. Alex Kurtzman ja Roberto Orci allekirjoittivat vuonna 2012 sopimuksen uuden Muumio-elokuvan tuottamisesta Universalin kanssa. Lokakuussa 2013 Orci paljasti elokuvan sijoittuvan samaan jatkumoon "Van Helsingin" uudelleenfilmatisoinnin kanssa. Heinäkuussa 2014 ilmoitettiin, että Kurtzman ja Chris Morgan toteuttavat uudet elokuvat myös Frankensteinin hirviöstä, Draculasta, Ihmissudesta, Mustan laguunin hirviöstä, Näkymättömästä miehestä ja Frankensteinin morsiamesta. "The Mummy" on sarjan ensimmäinen elokuva, ja Kurtzman sitoutui sen ohjaajaksi.


title: Sininen hetki (EP)

text: Sininen hetki on hardcore punk -yhtye Valse Tristen 7″ EP-levy. Se julkaistiin 9. toukokuuta 2014 Blame the Victimin, Pupu’s Bistron, Popo’s Bistron ja Bottom of the Popsin yhteiskustanteena.


title: Sininen hetki (EP)

text: Viihdesivusto Noisen Mikko Nissinen antoi albumille arvosanan 4/5, ja kuvaili julkaisua seuraavasti:


title: Marielle de Sarnez

text: Marielle de Sarnez (27. maaliskuuta 1951 Pariisi, Ranska) on ranskalainen poliitikko. Hän oli Édouard Philippen Philippen ensimmäisen hallituksen Eurooppa-ministeri kuukauden verran, kunnes erosi 19. kesäkuuta 2017 MoDempuolueen rahoitusepäselvyyksien vuoksi.


title: Black Wave

text: Black Wave on punk rock -yhtye I Walk the Linen kappale ja single yhtyeen kolmannelta studioalbumilta "Black Wave Rising". Se julkaistiin maaliskuussa 2008 levymerkillä Conbat Rock Industry. CD-versiosta otettiin 1000:n vinyylipainoksesta 500:n kappaleen painokset.


title: Black Wave

text: Kappale debytoi Suomen virallisen singlelistan sijalla 12.


title: Black Wave

text: Kappaleet säveltäneet ja sanoittaneet I Walk the Line ja Ville Rönkkö.


title: Neon Lights (kappale)

text: Neon Lights on punk rock -yhtye I Walk the Linen kappale ja ensimmäinen single yhtyeen vuoden 2010 viimeiseksi jääneeltä studioalbumilta "Language of the Lost". Se julkaistiin 27. tammikuuta 2010 levymerkillä Fullsteam Records.


title: Philippen toinen hallitus

text: Philippen toinen hallitus on 21. kesäkuuta 2017 nimitetty Ranskan hallitus, jonka pääministeri on Édouard Philippe. Se on hänen toinen peräkkäinen hallituksensa.


title: Viitasara

text: Viitasara ("Carex tenuiflora") on sarakasvien (Cyperaceae) heimoon, sarojen ("Carex") sukuun kuuluva kasvilaji. Se on ulkonäöltään sen verran omannäköisensä, ettei se muistuta kovin paljoa muita saralajeja.


title: Viitasara

text: Viitasara on matalakasvuinen ja kasvaa löyhinä mättäinä. Sen varret ovat pystyjä ja noin parikymmentä senttimetriä korkeita. Lehdet ovat kapeita sekä harmaanvihreitä ja yltävät yleensä varren puolenvälin yli.


title: Viitasara

text: Viitasaran kukinto on varren päässä oleva tiivis tähkistö, jossa on kaksi tai kolme keskenään samannäköistä, pyöreähköä tähkää. Kukinnon tukilehti on hyvin lyhyt. Tähkien yläosissa on emikukkia ja alaosissa hedekukkia. Emikukat ovat kaksiluottisia. Tähkäsuomut ovat tylppiä sekä lähes valkoisia ja niissä on vihertävä keskisuoni. Pullakot ovat vihertäviä tai lähes valkoisia ja suuodattomia.


title: Viitasara

text: Viitasara kasvaa pohjoisessa erilaisilla märillä kasvupaikoilla, kuten lähteiden tuntumassa.


50 elokuvaa jotka kannattaisi nähdä ennen kuin täyttää 14 ("The 50 films you should see by the age of 14") on British Film Instituten vuonna 2005 kokoama luettelo maailman parhaista lasten- ja nuortenelokuvista, jonka tavoitteena on kannustaa vanhempia ja opettajia suhtautumaan elokuviin yhtä vakavasti kuin kirjallisuuteen ja muihin taiteenaloihin. Listan kokoamisessa oli mukana 70 elokuva- ja kasvatusalan asiantuntijaa, joista kukin laati oman kymmenen elokuvan listansa.


title: 50 elokuvaa jotka kannattaisi nähdä ennen kuin täyttää 14

text: Arvioinnissa eniten ääniä sai tuolloin melko tuore japanilaisanimaatio "Henkien kätkemä", joka on menestynyt hyvin myös myöhemmissä kriitikkoarvioinneissa maailman parhaista elokuvista.


text: British Film Institute ei julkaissut kyselyssä parhaiten menestyneiden elokuvien tarkkaa keskinäistä äänijärjestystä, vaan sen sijaan erilliset listat kymmenestä eniten ääniä saaneesta ja lopuista 40 elokuvasta, tässä esitettynä aikajärjestyksessä:


Pyhän Morwennan ja Johannes Kastajan kirkko () on Cornwallin pohjoisimman seurakunnan, Morwenstowin käytössä oleva kirkko, joka on Grade I -luokan arvorakennus.


title: Pyhän Morwennan ja Johannes Kastajan kirkko

text: Kirkon sisällä on neljä hautamuistomerkkiä.


title: Foroni

text: Foroni eli di-isopropylideeniasetoni (CHO) on tyydyttymättömiin ketoneihin kuuluva orgaaninen yhdiste. Yhdistettä voidaan käyttää lähtöaineena orgaanisen kemian synteeseissä sekä liuottimena.


title: Foroni

text: Foroni on huoneenlämpötilassa kellanvihreitä kiteitä tai nestettä ja sillä on hieman kurjenpolvia muistuttava tuoksu. Aine on käytännöllisesti katsoen veteen liukenematonta, mutta liukenee useisiin orgaanisiin liuottimiin esimerkiksi etanoliin, dietyylieetteriin ja asetoniin. Happamissa olosuhteissa foroni syklisoituu helposti isoforoniksi. Foroni ärsyttää ihoa, hengitysteitä ja silmiä.


title: Foroni

text: Foronia valmistetaan asetonista happokatalysoidulla aldolikondensaatioreaktiolla. Reaktiossa muodostuu foronin lisäksi myös mesityylioksidia, isoforonia ja mesityleeniä. Toinen tapa yhdisteen valmistamiseen on isobutenyylilitiumin ja hiilidioksidin välinen reaktio. Foronia käytetään muiden yhdisteiden valmistukseen ja siitä tuotetaan muun muassa 2,2,6,6-tetrametyylipiperidiiniä. Lisäksi sitä voidaan käyttää selluloosanitraatin ja lakkojen liuottimena.


title: Konyaspor

text: Konyaspor Kulübü on jalkapalloseura Konyan kaupungista, Keski-Turkista. Konyaspor pelaa maansa korkeimmalla sarjatasolla Turkin Superliigassa. Seura ei ole voittanut maansa mestaruutta, mutta on kertaalleen voittanut maansa cup-turnauksen Turkin Cupin.


title: Richmond K. Turner

text: Richmond Kelly Turner (27. toukokuuta 1885 Portland, Oregon – 12. helmikuuta 1961 Monterey, Kalifornia) oli yhdysvaltalainen amiraali, joka toimi lukuisten maihinnousujoukkojen komentajana toisen maailmansodan Tyynenmeren sodassa.


title: Richmond K. Turner

text: Turner valmistui Yhdysvaltain laivastoakatemiasta vuonna 1908. Hän palveli ensimmäisen maailmansodan aikana usealla eri taistelulaivalla. Hän hankki vuonna 1927 myös lentokoulutuksen ja toimi sen jälkeen laivaston lentojoukkojen yhteydessä. Vuosina 1938–1940 hän oli raskaan risteilijän "USS Astorian" kapteenina. Lokakuussa 1940 Turner nimitettiin laivaston päämajan sotasuunnitelmaosaston johtajaksi ja seuraavana vuonna hänet ylennettiin kontra-amiraaliksi. Hän ei luottanut saamiinsa tiedustelutietoihin, joiden mukaan Japani suunnitteli iskua Pearl Harborin laivastotukikohtaan, eikä hän siksi varoittanut Tyynenmeren laivaston komentajaa Husband E. Kimmeliä. Joulukuussa 1941 Turnerista tuli laivaston ylipäällikön apulaisesikuntapäällikkö. Heinäkuussa 1942 Turner nimitettiin eteläisen Tyynenmeren alueen maihinnousujoukkojen komentajaksi. Hän johti useita suuria maihinnousuja, joista ensimmäisenä oli maihinnousu Guadalcanalille elokuussa 1942. Vain kaksi päivää maihinnousun alkamisen jälkeen maihinnousujoukkojen huoltoa turvannut Turnerin laivasto kärsi tappion japanilaisille Savon saaren taistelussa, jossa amerikkalaiset tekivät useita kohtalokkaita virheitä. Virallinen tutkinta nimesi myöhemmin pääsyylliseksi Turnerin alaisen, kapteeni Boden, joka teki lopulta itsemurhan.


title: Richmond K. Turner

text: Menetettyään lippulaivansa "USS McCawleyn" Rendovan saaren maihinnousun yhteydessä kesällä 1943 Turner luopui tehtävästään, mutta jo saman vuoden elokuussa hänet nimitettiin 5. laivaston maihinnousujoukkojen komentajaksi. Yhdessä kenraalimajuri Holland M. Smithin kanssa hän valtasi Betion, Makinin, Kwajaleinin ja Roi-Namurin saaret osana Gilbert- ja Marshallinsaarten valtausta. Turner oli alkuaan vastustanut tätä operaatiota liian vaarallisena, mutta toteutti sen menestyksellä. Maaliskuussa 1944 hänet ylennettiin vara-amiraaliksi ja nimitettiin koko Tyynenmeren alueen maihinnousujoukkojen komentajaksi. Hän johti vielä Saipanin, Tinianin, Guamin, Iwo Jiman ja Okinawan maihinnousuja. Kesäkuussa 1945 hänet ylennettiin amiraaliksi ja hänen vastuulleen annettiin suunniteltu maihinnousu Japaniin, jota ei lopulta toteutettu. Turner jäi eläkkeelle laivastosta vuonna 1947, mutta jatkoi sen edustajana YK:n esikuntavaliokunnassa vuoteen 1952.


title: Richmond K. Turner

text: Turner kärsi alkoholiongelmasta.


title: Travellink

text: Travellink on yksityishenkilöille suunnattu nettimatkatoimisto, jolla on toimintaa Suomessa, Ruotsissa, Tanskassa ja Norjassa. Travellinkin tuotteisiin kuuluvat muun muassa lennot, hotellit, lennot ja hotellit sekä vuokra-autot, joita myydään verkkosivujen kautta. Travellinkin omistaa espanjalainen Opodo USL, joka on osa eDreams ODIGEO -konsernia.


title: Travellink

text: Travellink perustettiin vuonna 2000, kun osakkaat SAS, Amadeus ja Tele2 ostivat SMART AB:n tuotemerkin Travellinkin. Peter Carlsson oli yhtiön toimitusjohtajana vuosina 2000–2016, jolloin uudeksi Pohjoismaiden johtajaksi siirtyi Erik Wikander.


title: Travellink

text: Maaliskuusta 2005 lähtien Travellink on ollut osa Opodo-ryhmää. Opodo toimii Pohjoismaissa nimillä Travellink ja Opodo ja Isossa-Britanniassa, Saksassa, Ranskassa, Italiassa, Belgiassa, Itävallassa, Puolassa, Portugalissa, Sveitsissä ja Espanjassa nimellä Opodo. Travellink oli aiemmin suunnattu sekä yksityishenkilöille että yritysasiakkaille, mutta australialaisen Flight Centre Travel Groupin (FCTG) ostettua Travellink Corporaten vuonna 2016 on Travellinkin tarjonta suunnattu nykyään ainoastaan yksityishenkilöille.


title: Travellink

text: Travellink on osa eDreams ODIGEO -konsernia. Yhtiöllä on viisi tuotemerkkiä, Opodo, eDreams, Go Voyages, Travellink ja Liligo. Yhtiö toimii yhteensä 44 markkinoilla. eDreams ODIGEOn pääkonttori sijaitsee Barcelonassa, ja se listautui Madridin pörssiin vuonna 2014 (kaupankäyntitunnus EDR).


title: Travellink

text: Joulukuussa 2016 Travellink solmi sopimuksen teleyhtiö Mobitrotterin kanssa, jotta matkailijat voisivat soittaa ja surffata ilman roaming-maksuja. Mobitrotter-sovellus yhdistää tavallisen matkapuhelimen ja IP-puhelimen, ja se on suunniteltu ensisijaisesti EU:n ulkopuolella matkustaville.


title: Philippen ensimmäinen hallitus

text: Philippen ensimmäinen hallitus on 17. toukokuuta 2017 nimitetty Ranskan hallitus, jonka pääministeri oli Édouard Philippe. Seuraavassa sen alkuperäinen kokoonpano. Ennen hallituksen hajottamista siitä erosivat MoDem-puolueen rahoitussotkujen vuoksi ministerit Marielle de Sarnez, François Bayrou Sylvie Goulard ja Richard Ferrand.


title: FC Fastav Zlín

text: Football Club Fastav Zlín on jalkapalloseura Zlínin kaupungista, Kaakkois-Tšekistä. Fastav Zlín pelaa maansa korkeimmalla sarjatasolla Synot ligassa. Maansa merkittävimmän jalkapallocupin MOL Cupin seura voitti kaudella 2016–2017, mikä takasi seuralle sen historian ensimmäisen Eurooppa-liigan paikan.


title: Das eiserne Gebet

text: Das eiserne Gebet on saksalainen RAC -yhtye Stahlgewitter studioalbumi, joka on julkaistu vuonna 1996.


title: KV Oostende

text: Koninklijke Voetbalclub Oostende on jalkapalloseura Oostenden kaupungista, Länsi-Flanderista. Seura pelaa Belgian korkeimmalla sarjatasolla Jupiler Pro Leaguessa.


title: KV Oostende

text: KV Oostende pelasi Belgian pääsarjassa ensimmäisen kerran 1990-luvulla, ensin kaksi kautta 1993–1995 ja sitten yhden kauden 1998–1999. Kaudella 2004–2005 se käväisi jälleen pääsarjassa. Viimeksi joukkue nousi pääsarjaan vuonna 2013 ja on pelannut siellä siitä lähtien sijoittuen parhaimmillaan neljänneksi kaudella 2016–2017.


title: Space Race (kolikkopeli)

text: Space Race on Atarin vuonna julkaisema kolikkopeli. Peli on Atarin toinen julkaisu ensimmäisen ollessa "PONG".


title: Space Race (kolikkopeli)

text: Peli on ensimmäinen kilpa-ajopeli.


title: Space Race (kolikkopeli)

text: Pelissä kaksi pelaajaa pelaavat toisiaan vastaan väistellen vastaan tulevia esteitä kuten meteoriitteja.


title: Germania (albumi)

text: Germania on saksalainen RAC -yhtye Stahlgewitter studioalbumi, joka on julkaistu vuonna 1998.


title: Alexander Vandegrift

text: Opiskeltuaan kaksi vuotta Virginian yliopistossa Vandegrift aloitti sotilasuransa merijalkaväen luutnanttina vuonna 1909. Hän osallistui Yhdysvaltain interventioihin Nicaraguassa (1912), Haitilla (1915) ja Kiinassa (1927), ja hallitsi siten hyvin viidakkosodankäynnin. Yhdysvaltojen liityttyä toiseen maailmansotaan hänet nimitettiin maaliskuussa 1942 merijalkaväen 1. divisioonan komentajaksi ja määrättiin kouluttamaan joukot Tyynenmeren saarilla käytäviä taisteluja varten. Hänet myös ylennettiin kenraalimajuriksi. Vandegrift komensi yhdysvaltalaisia joukkoja, jotka 7. elokuuta 1942 tekivät maihinnousun Japanin miehittämälle Guadalcanalin saarelle. Tehokkaalla tulivoiman keskittämisellä hän yllätti vihollisen ja onnistui toistuvasti torjumaan japanilaisten vastahyökkäykset ja siten säilyttämään sillanpääaseman saarella, vaikka hänen joukkonsa joutuivat pärjäämään useita kuukausia vain minimaalisen huollon varassa. Hänen joukkonsa muun muassa ottivat haltuunsa strategisesti tärkeän Henderson Fieldin lentokentän ja löivät japanilaiset takaisin Tenarun taistelussa 21. elokuuta sekä Edsonin harjun taistelussa 12. syyskuuta. Lopulta kenraali Alexander Patchin komentama 14. armeijakunta vapautti Vandegriftin merijalkaväen 14. joulukuuta 1942.


title: Alexander Vandegrift

text: Vandegrift nimitettiin heinäkuussa 1943 merijalkaväen 1. maihinnousuarmeijakunnan komentajaksi. Hän johti maihinnousua Bougainvillelle marraskuussa 1943. Vandegrift nimitettiin vuoden 1944 alusta merijalkaväen komentajaksi ja maaliskuussa 1945 hänet ylennettiin kenraaliksi. Hän oli ensimmäinen merijalkaväen upseeri, joka ylennettiin täyden kenraalin arvoon ollessaan aktiivipalveluksessa. Hän oli myös ensimmäinen merijalkaväen sotilas, joka sai sekä Navy Cross- että Medal of Honor -kunniamerkin. Sodan päättymisen jälkeen Vandegrift myötävaikutti siihen, että kongressi hyväksyi puolustushallinnon uudistuksen muodossa, joka turvasi merijalkaväen säilymisen itsenäisenä yksikkönä. Hän vetäytyi palveluksesta vuonna 1948. Hänet vihittiin Harvardin yliopiston kunniatohtoriksi vuonna 1946.


title: Riikinvoima

text: Riikinvoima Oy on Leppävirralla sijaitsevan jätteenpolttolaitoksen omistaja ja ylläpitäjä. Yhtiön omistajia ovat jätehuoltoyhtiöt Jätekukko Oy, Ekokymppi, Keski-Savon Jätehuolto, Metsäsairila Oy, Puhas Oy, Sammakkokangas Oy, Savonlinnan Seudun Jätehuolto Oy, Ylä-Savon Jätehuolto Oy sekä paikallinen kaukolämpöyhtiö Varkauden Aluelämpö Oy. Vuosittain laitoksessa poltetaan noin 145 000 tonnia jätettä, josta tuotetaan 90 GWh sähköä ja 180 GWh kaukolämpöä. Laitos otettiin tuotannolliseen käyttöön helmikuussa 2017 ja sen polttoaineteho on 54 MW. Ennen polttoa laitokselle toimitettu jäte murskataan ja siitä erotellaan metallit. Laitoksen kattila on kiertopetityyppinen, ja siellä vallitsee 850 asteen lämpötila.


title: Politischer Soldat

text: Politischer Soldat on saksalainen RAC -yhtye Stahlgewitter studioalbumi, joka on julkaistu vuonna 2002.


title: Pictures at an Exhibition

text: Pictures at an Exhibition on Emerson, Lake & Palmerin kolmas levy. Albumi äänitettiin livenä 26. maaliskuuta 1971 Newcastlessa ja julkaistiin marraskuussa 1971 Island Recordsilla. Levy on progressiivista rockia, ja se on versio Modest Musorgskin teoksesta "Näyttelykuvia". Syy siihen, että levy on äänitetty livenä on pilliurkujen tarve.


title: Auftrag Deutsches Reich

text: Auftrag Deutsches Reich on saksalainen RAC -yhtye Stahlgewitter studioalbumi, joka on julkaistu vuonna 2006.


title: Das Hohelied der Herkunft

text: Politischer Soldat (Neuauflage) on saksalainen RAC -yhtye Stahlgewitter studioalbumi, joka on julkaistu vuonna 2013.


title: Walter Short

text: Walter Campbell Short (30. maaliskuuta 1880 Fillmore, Illinois – 9. maaliskuuta 1949) oli yhdysvaltalainen kenraali, joka oli vastuussa Havaijin puolustuksesta Japanin hyökätessä Pearl Harborin laivastotukikohtaan 7. joulukuuta 1941. Häntä pidettiin yhtenä päävastuullisista siihen, etteivät amerikkalaiset olleet varautuneet kunnolla hyökkäyksen torjumiseen.


title: Walter Short

text: Short valmistui Illinoisin yliopistosta ennen siirtymistään sotilasuralle vuonna 1902. Ensimmäisen maailmansodan aikana hän palveli esikuntaupseerina länsirintamalla Ranskassa, viimeksi 3. armeijan apulaisesikuntapäällikkönä. Maailmansotien välisenä aikana hän jatkoi esikuntaupseerina ja koulutustehtävissä, ja yleni kenraalimajuriksi. Helmikuussa 1941 Short nimitettiin Havaijin joukkojen komentajaksi ja hän sai samalla tilapäisen kenraaliluutnantin arvon. Short katsoi tehtäväkseen lähinnä sotilaiden koulutuksesta huolehtimisen ja laiminlöi puolustuksen, sillä hän ei uskonut Japanin hyökkäävän Havaijille. Hän pyrki suojaamaan lentokentillä olleita koneita ensisijaisesti sabotaasilta eikä vihollisen ilmahyökkäykseltä. Sekä Short että Tyynenmeren laivaston komentaja, amiraali Husband E. Kimmel suhtautuivat ylimalkaisesti päämajasta 27. marraskuuta lähetettyyn varoitukseen, että Japani aloittaisi pian sodan. Vain kymmenen päivää Japanin hyökkäyksen jälkeen, 17. joulukuuta, Short siirrettiin reserviin ja korvattiin kenraaliluutnantti Delos Emmonsilla. Short alennettiin samalla takaisin kenraalimajuriksi. Kun virallinen tutkinta Pearl Harborin tapahtumista syytti Shortia ja Kimmeliä velvollisuuksiensa laiminlyönnistä, Short erosi kokonaan armeijasta helmikuussa 1942 ja siirtyi Ford Motor Companyn palvelukseen Dallasiin.


title: Walter Short

text: Toisen maailmansodan jälkeen Yhdysvaltain kongressi käynnisti uuden tutkinnan Pearl Harborin tapahtumista. Short antoi kongressin tutkintakomitealle kaksi julkista todistajanlausuntoa vuosina 1945 ja 1946. Hän myönsi tehneensä arviointivirheitä, mutta kiisti velvollisuuksien laiminlyömisen, koska hänen mukaansa päämaja ei ollut antanut hänelle selkeää varoitusta odotettavasta hyökkäyksestä eikä riittävästi resursseja ilmapuolustukseen. Tämäkin selvitys totesi Shortin ja Kimmelin päävastuullisiksi. Short jäi vuonna 1946 kokonaan eläkkeelle ja kuoli kolme vuotta myöhemmin sydänsairauteen.


title: Walter Short

text: Kongressi hyväksyi vuonna 1999 aloitteen Shortin ja Kimmelin kunnian palauttamisesta sekä kenraaliluutnantin arvon palauttamisesta Shortille postuumisti, mutta yksikään presidentti ei ole vahvistanut päätöstä.


title: Koottavat seikkailut

text: Koottavat seikkailut on kanadalainen teinitilannekomediasarja, jota esitetään Netflixissä maailmanlaajuisesti. Sarjan on luonut Dan Signer & Howard Nemetz, ja pääosissa ovat Kolton Stewart, Charlie Storwick, Harrison Houde, Sydney Scotia, Dylan Playfair, Travis Turner, ja Ellie Harvie. Ensimmäinen kausi sisältää 26 jaksoa, jotka kaikki olivat saatavilla Netflixistä 19. kesäkuuta 2015 alkaen. Kolmas ja viimeisin tuotantokausi esitettiin 6. kesäkuuta 2016.


title: Stählerne Romantik

text: Stählerne Romantik on saksalainen RAC -yhtye Stahlgewitterin studioalbumi, joka on julkaistu vuonna 2013.


title: Luettelo Digimon Frontierin jaksoista

text: Tämä on luettelo Digimon Frontierin jaksoista.


title: Luettelo Epyxin peleistä

text: Tämä on luettelo Epyxin peleistä.


title: Heinolainen

text: Heinolainen oli Heinolassa vuosina 1922–1941 ilmestynyt sanomalehti.


title: Heinolainen

text: Edistyspuolueen äänenkannattajaksi perustettu "Heinolainen" pyrki olemaan itähämäläinen uutislehti. Se menestyi paremmin kuin "Heinolan Sanomat", mutta jäi kilpailussa jälkeen sysmäläisestä "Itä-Hämeestä". "Heinolaisen" kirjapaino tuhoutui talvisodan ilmapommituksessa, minkä jälkeen lehden omistajat sopivat sen yhdistämisestä "Itä-Hämeeseen".


title: Heinolainen

text: Lehti ilmestyi aluksi kahdesti ja vuodesta 1926 lähtien kolmesti viikossa. Sen päätoimittajina työskentelivät Kustaa Vilho Helander (1922–1923) ja Antti Kauppi (1924–1941).


title: Anssi Lassila

text:
Anssi Pellervo Lassila (9. maaliskuuta 1973 Soini) on suomalainen arkkitehti ja perustamansa Oopeaa-arkkitehtitoimiston johtaja ja pääosakas. Aiemmin Lassila työskenteli muun muassa arkkitehtitoimisto Lassila & Hirvilammessa. Hän opiskeli arkkitehtuuria Oulun yliopistossa 1993–2002 ja on toiminut Oulun yliopiston arkkitehtuurin yksikössä myös luennoitsijana. Lassila on suunnitellut muun muassa useita kirkkoja.
Lassila oli vuonna 2013 Helsinkiin suunnitellun Guggenheim-museon arkkitehtuurikilpailun tuomariston jäsen. Hänelle myönnettiin vuoden 2015 arkkitehtuurin Finlandia-palkinto Jyväskylän Kuokkalan Puukuokka-puukerrostalosta. Vuonna 2017 Lassila sai arkkitehtuurin valtionpalkinnon.


title: Marvin Marsilainen

text: Marvin Marsilainen (engl. Marvin the Martian) on piirretty marsilaishahmo Warner Bros.:in Looney Tunesissa ja Merrie Melodiesissa. Marvin tapaa Väiski Vemmelsäären, Repe Sorsan, Putte Possun ja Tasmanian tuholaisen avaruusseikkailuissa. Hänellä on avaruuslemmikkikoira K-9. Marvin yrittää usein tuhota Maan dynamiitin näköisellä Uranium PU-36:lla.


title: Marvin Marsilainen

text: Marvinin hahmon ovat luoneet Friz Freleng ja Chuck Jones. Äänenä ovat toimineet poisnukkunut Mel Blanc, Joe Alaskey, Rob Paulsen, Maurice LaMarche, Bob Bergen, Eric Goldberg, Neil Ross, Samuel Vincent ja nykyään Eric Bauza.


title: Jägalan vesiputous

text: Jägalan vesiputous ( eli "Jägalan vesiputous") sijaitsee Jägala jõen alajuoksulla 4,3 kilometriä joensuusta ja Suomenlahden rannasta Pohjois-Virossa Harjumaan Jõelähtmessä. Vesi putoaa siinä noin 8 metriä. Kyseessä on Viron korkein luonnollinen vesiputous erotuksena Valasten putoukseen ja muihin Pohjois-Viron törmärannikon korkeampiin putouksiin, jotka sijaitsevat maatalouden kuivatuskanavien suuaukoissa..


title: Jägalan vesiputous

text: Putous sijaitsee Jõelähtmen kunnassa Jägala-Joan kylässä noin 25 kilometriä Tallinnasta itään. Sinne johtaa Tallinnasta valtatie 1, josta poistutaan tielle 13, mutta jatketaankin liittymän jälkeen pohjoiseen. Siellä tullaan tielle 260, josta poiketaan heti länteen johtavalle osuudelle. Pian tullaankin Koogiin, missä käännytään tielle 261. Ennen kuin ylitetään Jägala jõgi, tulee tienviitat kahdellekin vesiputoukselle. Aikaisempi on tie Jõelähtme jõen putouksille ja myöhäisempi on tie Jägala jõen putoukselle. Paikalla on parkkipaikka ja opastus putoukselle.


title: Jägalan vesiputous

text: Putous on muodostunut joessa kohtaan, missä vesi on puhkaissut karstialueella kalkkikiven kovan kerroksen ja alkanut syövyttää sen alla olevia pehmeämpiä kerroksia. Tämä kalkkikiven reuna-alue tunnetaan nimellä Baltian klintti. Joki on kuluttanut klintin reunaa U-kirjaimen muotoiseksi terassiksi, jonka alla olevat kivikerrokset ovat kuluneet tai irronneet pois. Vesiputouksen reunan eroosion aiheuttama keskimääräinen vetäytymisnopeus, joka on 17 senttimetriä vuodessa . Terassin alla oleva vedenpinta sijaitsee nykyään sellaisella korkeudella, että vesi putoaa vapaasti 7,8–8,1 metriä. Terassin kaareva reuna on noin 60–70 metriä pitkä. Jägala jõen keskivirtaama on noin 10–12 m³/s, mutta esimerkiksi kevättulvien aikana se on paljon suurempi. Joki ja vesiputous jäätyy talvella.


title: Jägalan vesiputous

text: Vesiputouksen jälkeen on Jägala jõessa ollut pitkä koski, joka jatkuu 300 metrin päässä olevan Jõelähtme jõen yhtymäkohdan ohi ja jatkuu siitä vielä 700 metriä eteenpäin. Matkalla koski ohittaa pienitehoisen Jägala joan voimalaitoksen, joka lisää hieman joen vettä juoksuttamalla sitä vesiputouksen ohi 850 metristä kanavaa myöten. Siellä alkaa vaikuttaa alapuolella sijaitsevan Linnamäen patoaltaan korkea vedenpinta, joka peittää loput koskesta alleen. Linnamäen voimalaitoksen putouskorkeus on 11 metriä ja voimalan alla joki jatkaa eteenpäin luontaisessa uomassaan.


title: Jägalan vesiputous

text: Putous on syntynyt Itämeren kolmannen Ancylusvaiheen jälkeen, jolloin Jägala jõgi laski klintin yli mereen. Kun klintin terassin laskukynnys maankohoamisen seurauksena kohosi meren vedenpinnan yläpuolelle, syntyi paikalle vesiputous samalla, kun putoava vesi alkoi kuluttamaan alla olevia kalkkikiven kerroksia. Itämeren Litorinameren jälkeiseen Limneavaiheeseen mennessä joki oli kuluttanut terassiin 280 metriä pitkän ja 12–14 metriä syvän laakson, missä joki nykyään virtaa.


title: Jägalan vesiputous

text: Vesiputous ja sen alla virtaava koski on ollut suojeltu vuodesta 1959 saakka Jõelähtme jõen haaraan asti. Suojelualueen pinta-ala on 6 ha suuruinen.


title: Leena Laitinen

text: Leena Laitinen on Alkon toimitusjohtaja. Hän aloitti tehtävässään syksyllä 2017. Aiemmin Laitinen oli Snellman Groupin konsernijohtaja, mitä ennen hän työskenteli S-ryhmässä muun muassa SOK:n käyttötavarakaupan johtajana.


title: Lämmönsäätely

text: Lämmönsäätely on eläimen tapa pitää ruumiinlämpönsä tasaisena ja sopivan korkeana silloinkin kun ympäristö on sitä kuumempi tai kylmempi. Tällöin solujen toiminta säilyy vilkkaana.


title: Lämmönsäätely

text: Tasalämpöisten eläinten kuten nisäkkäiden ja lintujen ruumiinlämpö pyrkii pysymään samana elimistön lämmöntuotannon avulla, vaikka ympäristön lämpötila olisi sitä korkeampi tai matalampi. Vaihtolämpöisten eläinten kuten matelijoiden ruumiinlämpö on riippuvainen ympäristön lämpötilasta.


title: Lämmönsäätely

text: Ihmisen ydinlämpö on noin 37 °C. Se miten suuri osa elimistöstä kuuluu tähän ydinosaan, riippuu ympäristön lämpötilasta. Pienimmillään hyvin kylmässä ympäristössä ydinosaan kuuluvat vain keskushermoston ja rinta- ja vatsaontelon elimet. Sen sijaan raajojen ja etenkin sormenpäiden ja varpaiden lämpötila on useita asteita matalampi. Kun ympäristön lämpötila on korkea, ydinosa kattaa lähes koko elimistön. Ihmisen täytyy pitää ruumiinlämpönsä 25 ja 42 asteen välillä tai hän on vaarassa kuolla. Jo alle 33 asteessa lämmönsäätelykyky heikkenee, ja 27–30 asteen ruumiinlämpö aiheuttaa tajunnan menettämisen. Ruumiinlämpö nousee aterian jälkeen sekä lihastyössä.


title: Lämmönsäätely

text: Ihmisen elimistö pyrkii pitämään yllä lämpötasapainoa. Ruumiinlämpö pysyy samana, kun elimistön lämmönsäätelymekanismit korjaavat lämmönhukan ja lämmöntuotannon välille jatkuvasti muodostuvaa epäsuhtaa. Ihminen tuottaa jatkuvasti lämpöä, ja verenkiertoelimistön avulla lämpöä siirtyy niin, että kehon ydinlämpö pysyy tasaisena. Veri kuljettaa lämpöä myös iholle, josta se siirtyy ympäristöön. Jäähtynyt veri palaa elimistön sisäosiin, missä se lämpenee uudelleen.


title: Lämmönsäätely

text: Ihmisen elimistö ja hänen ympäristönsä vaihtavat lämpöä eri tavoin: säteilyn, johtumisen, kuljetuksen (konvektion) ja haihtumisen avulla.


title: Lämmönsäätely

text: Ihminen lähettää tai vastaanottaa elektromagneettista lämpösäteilyä sen mukaan, onko elimistö ympäristöä lämpimämpi vai viileämpi. Huoneenlämmössä alaston ihminen menettää koko lämmönhukastaan lämpösäteilynä 60 prosenttia. Lämmönvaihto lämpösäteilyn kautta on sitä suurempaa, mitä suurempi ihon pinta-ala on kosketuksissa ilman kanssa. Kokoon käpertynyt keho menettää vähiten lämpöä säteilyn kautta.


title: Lämmönsäätely

text: Lämmön johtumisessa lämpöenergiaa siirtyy kehon molekyyleistä suoraan ympäristön molekyyleihin tai päinvastoin. Iho johtaa lämpöä pois etenkin viileässä vedessä. Tavallisesti lämmönhukka tai -saanti on johtumisen kautta kuitenkin suhteellisen vähäistä.


title: Lämmönsäätely

text: Lämmön kuljetusta eli konvektiota tapahtuu kun ilman tai veden liikkeet saavat lämmön vaihtumaan elimistön ja ympäristön välillä. Ihon lämmittämä ilma nousee ylöspäin, ja tilalle virtaa viileämpää ilmaa, ja näin lämpöä siirtyy elimistöstä ympäristöön. Tuuli lisää lämmönhukkaa.


title: Lämmönsäätely

text: Haihtumista tapahtuu ihon kautta hikoillessa tai uloshengityksessä. Haihtuminen vaatii lämpöenergiaa, joten kun vettä haihtuu pinnalta kuten iholta, pinta viilenee.


title: Lämmönsäätely

text: Ihmisen ruumiinlämmön säätelyjärjestelmän osat ovat sensorinen (aistiva) osa, koordinoiva keskus (lämmönsäätelykeskus), sekä motorinen (toimeenpaneva) osa.


title: Lämmönsäätely

text: Lämmönsäätelyn sensorisen osan muodostavat hermosolut, joiden hermopäätteissä on lämpötilaan reagoivia lämpötilareseptoreja. Lämpötilaan reagoivia aistinsoluja on sekä iholla että elimistön sisäosissa. Reseptorit rekisteröivät niitä ympäröivän kudoksen lämpöä. Kylmäreseptorit reagoivat alhaisiin lämpötiloihin ja lämpöreseptorit korkeisiin lämpötiloihin.


title: Lämmönsäätely

text: Hermosolujen keräämät tiedot välittyvät lämmönsäätelykeskukseen, joka sijaitsee aivojen hypotalamuksessa. Se on elimistön termostaatti, joka on ohjelmoitu pitämään ruumiin lämpötila tietyllä tasolla. Hypotalamus joko tehostaa tai hidastaa lämmöntuotantoa riippuen siitä, onko sen vastaanottama lämpötilatieto sisäistä oletusarvoaan suurempi tai pienempi. Näin elimistön ydinlämpö pysyy normaalina.


title: Lämmönsäätely

text: Lämmönsäätelyn keinot vaihtelevat sen mukaan, onko ympäristön lämpötila elimistön mukavuusalueen ylä- vai alapuolella. Alastoman, lepäävän ihmisen mukavuusalue eli termoneutraali alue on 27–32 °C. Kun ympäristön lämpötila vaihtelee näiden rajojen sisällä, lämmönsäätelykeskus tehostaa tai heikentää ihon verenkiertoa, mikä riittää pitämään lämmönhukan vakiona. Kun ympäristön lämpötila laskee mukavuusalueen alapuolelle, lämmöntuotannon on lisäännyttävä. Alle yksivuotiailla lapsilla lämpöä tuottaa ruskea rasvakudos. Sitä vanhemmilla lämmöntuotanto tehostuu lihastoimintaa lisäämällä. Lihaksissa alkaa rytmikäs, tahdosta riippumaton supistelu eli lihasvärinä, jonka taajuus on 10–20 värähdystä sekunnissa. Lihasvärinä voi moninkertaistaa elimistön lämmöntuotannon muutamassa sekunnissa. Mukavuusalueen yläpuolella kehoa taas on viilennettävä eli lämpöä on poistettava. Elimistö voi poistaa lämpöä vain haihtumisen avulla. Tämä tapahtuu siten, että ihminen hikoilee, ja lämmönhukka ja jäähtyminen tapahtuvat hien haihtuessa.


title: Lämmönsäätely

text: Ihminen sopeutuu kuumaan ilmastoon muutamassa viikossa kun hänen elimistönsä alkaa erittää aiempaa enemmän hikeä. Ihmisen kyky sopeutua fysiologisesti pitkäaikaiseen kylmässä oleskeluun on sen sijaan vähäinen. Silloin aineenvaihdunta vilkastuu, kilpirauhashormonien eritys saattaa voimistua, ja ihon ja ihonalaiskudoksen lämmöneristyskyky saattavat parantua.


title: Lämmönsäätely

text: Kuumeessa ruumiinlämpö kohoaa normaalia korkeammaksi, koska lämmönsäätelykeskus tulkitsee normaalin ruumiinlämmön liian alhaiseksi ja lämmönsäätelymekanismit pyrkivät nostamaan ruumiinlämmön uudelle tavoitetasolle. Tällöin ihon verenkierto vähenee ja iho kalpenee. Kun kuume alkaa laskea, lämpöä poistuu hikoilun kautta kunnes ruumiinlämpö on normaali. Kuumeen tarkoitus on parantaa elimistön puolustuskykyä, vaikkakin pitkään jatkuva korkea kuume on vaarallinen.


title: Lämmönsäätely

text: Kun ihminen tekee maksimaalista lihastyötä, luustolihakset tuottavat 30–40 kertaa enemmän lämpöä kuin muu elimistö. Tällöin ruumiinlämpö voi nousta jopa 40 asteeseen. Sen seurauksena ihon verenkierto voimistuu ja sitä kautta lämmönhukka suurenee. Ihminen alkaa myös hikoilla.


title: Lämmönsäätely

text: Ihminen säätelee omaa ruumiinlämpöään myös vaatetuksen avulla. Viileässä vaatteet vähentävät ilman liikettä iholla ja siten myös lämmönhukkaa. Kuumassa etenkin valkoiset vaatteet heijastavat auringonvaloa tehokkaasti, ja ilmavat vaatteet sallivat myös hien haihtumisen iholta.


title: Lämmönsäätely

text: Ihminen voi säätää myös ympäristönsä lämpötilaa. Hän esimerkiksi avaa tai sulkee ikkunoita, lisää tai vähentää lämmitystä, tai hakeutuu suojaan.


title: Uiakatsi järv

text: Uiakatsi järv (myös "Hiuakatsi järv, Väike Kooraste järv, Valgejärv") on Virossa Kanepin kunnassa Põlvamaalla sijaitseva luonnollinen järvi.


title: Uiakatsi järv

text:
Järvi sijaitsee Tõrvamäen alla ja se kohoaa yli 25 metriä järven vedenpintaa korkeamalle. Järven pinta-ala on 19 ha ja se on 900 metriä pitkä ja 300 metriä leveä. Järveen laskee muutama lyhyt metsä- tai pelto-oja, joten valuma-alueen laajuuskin on vain 2,0 km². Järven laskuoja on 150 metriä pitkä ja se laskee Koorasten Suurjärveen.
Järvi on luodattu ja sen keskisyvyys on 6 metriä ja suurin syvyys 18,6 metriä. Järven rantaviivan pituus on 2,2 kilometriä ja sen rannat ovat puoliksi metsä- ja peltomaata. Järven lähiympäristössä sijaitsee seitsemän maatilaa.


title: Uiakatsi järv

text: Järvi on Vesipolitiikan puitedirektiivin (VPD) () luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu ().


title: Uiakatsi järv

text: Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.


title: Uiakatsi järv

text: Järvessä on runsaasti kalaa. Järvessä esiintyy yleisenä lahna, hauki, särki, ahven, suutari ja karppi.


title: Laanemaa järv

text: Laanemaa järv tai myös Orkjärv on Virossa Nissin maalaiskunnassa Harjumaalla sijaitseva luonnollinen järvi.


title: Laanemaa järv

text:
Järven pinta-ala on 9 ha ja se on 400 metriä pitkä ja 280 metriä leveä. Saaria on kaksi, joiden yhteinen pinta-ala on 0,47 ha. Saariksi voidaan tulkita muutkin ruovikkosaaret, joita järvellä esiintyy monia.
Järven suurin syvyys noin 2 metriä. Sen rantaviivan pituus on 2,9 kilometriä ja rannat ovat suomaata tai ruovikkoa. Se kuuluu Orkjärven luonnonsuojelualueeseen ja sijaitsee sen luoteispäässä. Sillä ei ole ollut luontaista laskuojaa, mutta sellainen on kaitettu ja juhdettu pohjoisessa olevan metsäalueen ojiin. Ne laskevat edelleen Munalaskme ojaan, joka yhtyy Vasalemma jõgeen.


title: Laanemaa järv

text: Järvi on Vesipolitiikan puitedirektiivin (VPD) () luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma ().


title: Laanemaa järv

text: Järvi luokitellaan limnologisesti samanaikaisesti sekä pehmeävetiseksi että miksotrofiseksi järveksi (, PM). Silloin veden kalkkipitoisuus on pieni, mutta samalla sen ravinnepitoisuudet ja humuspitoisuudet ovat korkeat.


title: Sinijärv (Endla)

text: Sinijärv (Endla) on Virossa Jõgevan kunnassa Jõgevamaalla sijaitseva luonnollinen järvi.


title: Sinijärv (Endla)

text: Järvi sijaitsee Endla raban () ja Linnusaare raban välissä. Järven pinta-ala on 42 ha ja se on 1,0 kilometriä pitkä ja 600 metriä leveä. Saaria on 3, joiden yhteinen pinta-ala on 0,12 ha. Sen läpi virtaa Põltsamaa jõgi, jota ninitetään tässä Räägu kanaliksi. Se on kaivettu tasaamaan Endla järven ja Sinijärven vedenpintoja. Järven rantaviivan pituus on 3,0 kilometriä ja rannat ovat metsämaata tai suota.


title: Väinjärv

text: Väinjärv (myös "Veinjärv") on Virossa Järvan kunnassa Järvamaalla sijaitseva luonnollinen järvi. Se on maakunnan suurin järvi.


title: Väinjärv

text: Järvi sijaitsee Pandiveren ylängön eteläosassa Ervitan ja Väinjärve kylien lähellä itä-länsi-suuntaisessa matalassa laaksossa. Järven pinta-ala on 36 ha ja se on 1,4 kilometriä pitkä ja 450 metriä leveä. Luontaisia saaria on vain yksi ja sen pinta-ala on 0,33 ha, mutta länsipään niemi on katkaistu toiseksi saareksi. Järven keskisyvyys on 5,6 metriä ja sen tilavuudeksi on arvioitu 0,00232 km³ eli 2,32 miljoonaa m³. Siihen laskee ojia laajalta alueelta, jonka pinta-ala on 26 km². Sen laskuoja on Väinjärve oja, joka lähtee järven itäpäästä ja joka yhtyy Preedi jõgeen 800 metrin jälkeen.


title: Väinjärv

text: Järven rantaviivan pituus on 4,6 kilometriä ja rannat ovat metsä- tai puistoaluetta. Järven pohjois- ja lounaispuolen pellot ovat vaikuttaneet ojiensa takia järven rehevöitymiseen. Oman osansa on antanut kaakkoispuolen turpeentuotantoalue. Vesi on kirkasta ja pohjoisrannalle on kunnostettu uimaranta, jossa on hyppytornikin.


title: Väinjärv


title: Väinjärv

text: Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi (, KM). Silloin järven veden kalkkipitoisuus on joko keskikorkea tai korkea ja sen ravinnepitoisuudet ovat korkeat. Järvi on tällöin rehevöitynyt. Järven vedessä on myös korkea humuspitoisuus.


title: Väinjärv

text: Järven vesi on nykyään selkeää, mikä voi olla seurausta kuormituksen vähenemisestä ja järven pohjassa olevien lähteiden yhteisvaikutuksesta. Veden näkösyvyys on 2,5–3 metriä. Järvestä saadaan varsin isoja kaloja. Yleisimmät lajit ovat hauki, ahven, ruutana, suutari ja lahna. Järveltä voi vuokrata veneitä.


title: Kaunissaaren tekojärvi

text: Kaunissaaren tekojärvi () on Virossa Anijan maalaiskunnassa Harjumaalla sijaitseva padottu järviallas.